title: Agne

text: Agne (tai "Agni") on islantilaisen Ynglinga saagan mukaan Ynglinga-sukuun kuulunut Ruotsin kuningas. Tarun mukaan hän teki sotaretken Suomeen ja ryösti Frosti-nimisen päällikön tyttären Skjalvin jonka hän otti puolisokseen. Myöhemmin Skjalv surmautti Agnen seudulla, jolla nykyisin on Tukholma.


title: Kaarlo Gunnar Rafael Ahlbäck

text: Kaarlo Gunnar Rafael Ahlbäck (20. kesäkuuta 1900 Isokyrö – 5. toukokuuta 1970) oli suomalainen varatuomari ja Vaasan läänin maaherra vuosina 1944–1967.


title: Kaarlo Gunnar Rafael Ahlbäck

text: Ahlbäck suoritti ylemmän oikeustutkinnon vuonna 1925 ja toimi Vaasan pormestarina vuosina 1937–1944. Hän oli puheenjohtajana komiteoissa, jotka pohtivat lääninhallintoa. Hän toimi useissa urheilujärjestöissä.


title: Ville Salmikivi

text: Ville Salmikivi (s. 20. toukokuuta 1992 Helsinki) on suomalainen jalkapalloilija, joka edustaa A PFG:ssä pelaavaa Beroe Stara Zagoraa. Hän on pelipaikaltaan hyökkääjä.


title: Ville Salmikivi

text: Salmikivi aloitti jalkapalloilun 5-vuotiaana HIFK:ssa. HIFK:n junioriorganisaatio siirtyi Pallokerho-35:n alaisuuteen vuonna 2000, ja Salmikivi edusti seuraa kauteen 2010 asti. Hänet valittiin seuran vuoden poikapelaajaksi vuonna 2008.


title: Ville Salmikivi

text: PK-35:n edustusjoukkueen suunnitelmiin Salmikivi ei mahtunut, joten kaudeksi 2011 hän sirtyi Viikinkeihin. Itähelsinkiläisseurassa hän voitti ensimmäisellä kaudellaan Ykkösen maalitilaston 20 maalillaan, minkä myötä hänet valittiin myös Ykkösen vuoden pelaajaksi Pelaajayhdistyksen äänestyksessä. Kaudella 2012 hän teki seitsemän maalia.


title: Ville Salmikivi

text: Kaudeksi 2013 Salmikivi siirtyi Veikkausliigan Myllykosken Palloon. Hän debytoi liigassa 14. huhtikuuta 2013 kauden avauskierroksen ottelussa Kuopion Palloseuraa vastaan. Ura jatkui MyPassa myös kaudella 2014.


title: Ville Salmikivi

text: Kaudelle 2015 Salmikivi teki sopimuksen kasvattajaseuransa HIFK:n kanssa.


title: Ville Salmikivi

text: Helmikuussa 2017 Salmikivi teki sopimuksen Bulgarian A PFG:ssä pelaavan Beroe Stara Zagoran kanssa.


title: Ville Salmikivi

text: Salmikivi on pelannut myös Suomen nuorisomaajoukkueissa. Vuonna 2013 hän kuuluu alle 21-vuotiaiden maajoukkueryhmään.


title: Gustaf Theodor Ahlgren

text: Gustaf Theodor Ahlgren (1836–1883) oli ruotsalaissyntyinen rautatien rakentaja. Hän tuli Suomeen 1858 tai 1859 ja johti Turun–Tampereen–Hämeenlinnan ja Vaasan ratojen rakentamista.


title: Japanin kielen sävelkorkeuspainotus

text: Japanin kielen sävelkorkeuspainotus (, "kōtei akusento") on japanin kielen piirre, joka määrittää sanojen morien välisiä sävelkorkeuksia, ja jolla on täten merkityksiä erottava tekijä. Sanojen sävelkorkeuspainotuksen tyyppi kuitenkin vaihtelee eri murteiden välillä. Vaikka sävelkorkeuspainotus muodostettaisiinkin japanin kielessä väärin, niin sekaannuksen vaara on kuitenkin melko pieni, koska useimmiten sanan oikea merkitys on ymmärrettävissä asiayhteydestä. Vaikka sävelkorkeuspainotus onkin hyvin tärkeä fonologinen piirre japanin kielessä, sitä ei useimmiten opeteta lainkaan japania vieraana kielenä opiskeleville ihmisille. Japanissa taas on ilmestynyt japaniksi moniakin kirjoja, joissa opetetaan yleiskielen mukaiseen sävelkorkeuspainotukseen. Väärästä sävelkorkeuspainotuksesta seuraa tyypillinen ja karkea ulkomaalaisaksentti, ja se hankaloittaa ymmärtämistä.


Viestinnän asiantuntijoiden ammattijärjestö Viesti ry ("Kommunikationsspecialisternas fackorganisation rf") on viestinnän ja tiedotusalan asiantuntijoiden akavalainen ammattijärjestö. Jäseniksi hyväksytään tiedotus- ja viestintätehtävissä toimivat sekä yliopistoissa ja ammattikorkeakouluissa yhteisö- ja puheviestintää opiskelevat. Jäsenyyteen sisältyy työttömyysturva, työsuhteisiin liittyvät neuvonta- ja lakimiespalvelut. Yhdistyksen tehtävä on valvoa viestinnän ammattikunnan palkkausta, niin työ- kuin virkasuhteisiin liittyviä ammatillisia, yhteiskunnallisia ja koulutuksellisia etuja, edustaa jäseniä viestintää koskevissa kysymyksissä, lisätä tiedotus- ja viestintätehtävissä toimivien yhteenkuuluvuutta ja keskinäistä yhteistyötä sekä nostaa viestinnän arvostusta.


title: Viestinnän asiantuntijoiden ammattijärjestö Viesti

text: Viesti on Akavan Erityisalat ry:n jäsenjärjestö osana työmarkkinakeskusjärjestö Akavaa.


text: Viestin toiminta pohjautuu tiedotusalan järjestäytymiseen, jonka alkujuuret liittyvät 1960- ja 1970-luvuilla työmarkkinoilla tapahtuneisiin muutoksiin. Työmarkkinajärjestöt tekivät vuonna 1971 sopimuksen yrityksen tiedotustoiminnasta. Sopimuksessa määriteltiin asiat, joista työnantajan on kerrottava työntekijöille. Uuden ajattelutavan mukaan tiedottamisen oli palveltava vastaanottajan eikä lähettäjän intressejä. Vuonna 1950 perustettu Akava muuttui etujärjestöksi 1960-luvun lopulla. Vähitellen pienet ammattijärjestöt tarvitsivat sateenvarjokseen kokoomaliiton, jollaiseksi perustettiin vuonna 1972 Akavan Erityisalojen Keskusliitto, nykyinen Akavan Erityisalat.


text: Julkisen hallinnon tiedottajat (JHT) syntyi 3.1.1973. Julkisen hallinnon tiedottajat liittyivät Akavan Erityisalojen Keskusliittoon toukokuussa 1973. Jäseniksi JHT halusi valtionhallinnon, kuntien, kuntaliittojen ja seurakuntien palveluksessa päätoimisesti tiedotustehtävissä toimivat sekä muut vastaavassa asemassa olevat toimihenkilöt. JHT oli ensimmäinen tiedotusalan järjestö, mutta ei ensimmäinen tiedotusalalla toimiva yhdistys. Olemassa oli jo kaksi järjestöä: miesvaltainen Tiedotusmiehet, jonka jäsenet toimivat lähinnä ulkoisen viestinnän tehtävissä ja naisvaltainen Suomen Henkilöstölehtien yhdistys, joka oli sisäisen viestinnän ammattilaisten järjestö.


text: 1980-luvulla JHT:n toimenkuvaa laajennettiin ja jäseniksi hyväksyttiin myös yksityissektorilla työskentelevät tiedottajat. Samalla nimi muutettiin Tiedotusalan ammattijärjestö TAJ ry:ksi vuonna 1981. Vuonna 2010 Tiedotusalan ammattijärjestö TAJ ry muutettiin kuvaamaan vuorovaikutteista kommunikaatiota, viestintää ja nimi vaihdettiin muotoon Viesti ry Viestinnän asiantuntijoiden ammattijärjestö (www.viesti.fi).


text: Viestin tavoitteena on nostaa viestinnän arvostusta, lisätä ammatillista osaamista ja kehittää alan asiantuntijuutta. Yhdistys seuraa lainsäädäntöä, koulutusta, palkkausta sekä työmarkkinatilannetta, antaa lausuntoja ja tekee esityksiä jäsentensä palkkauksellisten, ammatillisten ja yhteiskunnallisten etujen edistämiseksi. Yhdistys edistää tiedotus- ja viestintätehtävissä toimivien järjestäytymistä organisoimalla tapaamis-, koulutus- ja neuvottelutilaisuuksia. Viesti toimii yhteistyössä viranomaisten ja kattojärjestönsä Akavan Erityisalojen kanssa.


text: Viesti tarjoaa jäsenilleen palvelus- ja työsuhdeturvaa, työsuhteisiin liittyvää neuvontaa ja lakimiespalveluja. Yhdistys on laatinut yhteistyössä Akavan Erityisalojen kanssa yksityissektorin vähimmäispalkkasuosituksen, jossa on huomioitu sekä alueelliset palkkaerot että työtehtävien mukaiset työtehtäväkuvaukset ja tehtävien vaativuustasot. Viesti on laatinut ja kirjannut sekä kirkon viestinnän että kuntaviestinnän toimenkuvaan kuuluvat työtehtävät ja tehtävien vaativuustaso-ohjeistukset.


text: Viesti ry:n jäsenistä on 90 prosenttia suorittanut korkeakoulututkinnon. Muita ammatillisia opintoja, mm. toimittajatutkinnon suorittaneita on 11 prosentilla jäsenistöstä.


text:
Jäsenten ammattinimikkeet vaihtelevat tiedottajista viestintäpäälliköihin ja -johtajiin, toimittajasta tuottajiin ja verkkopäätoimittajiin, viestintäkoordinaattoreista ja –assistenteista viestinnän suunnittelijoihin sekä erilaisiin markkinointiviestinnän ja sisällöntuotannon nimikkeisiin. Jäsenistöstä 54 prosenttia työskentelee yksityisellä sektorilla, valtiolla ja kunnissa 34 prosenttia, seurakunnissa ja yliopistoissa 11 prosenttia ja loput ammatinharjoittajina.
Viestinnän asiantuntijoiden ammattijärjestö Viesti ry - www.viesti.f


title: Aak (laiva)

text: Aak on alankomaalainen kaksimastoinen purjelaivatyyppi. Aakeja on käytetty rahdin kuljetukseen varsinkin Reinillä.


title: Bambuviidakkoharakka

text: Bambuviidakkoharakka ("Dendrocitta frontalis") on varisten heimoon kuuluva varpuslintu.


title: Bambuviidakkoharakka

text: Bambuviidakkoharakkaa esiintyy Aasiassa. Sitä tavataan Bangladeshissa, Bhutanissa, Kiinassa, Intiassa, Myanmarissa ja Vietnamissa. Lajin populaatiota ei ole arvioitu, mutta sitä on kuvattu harvinaiseksi.


title: Borneonviidakkoharakka

text: Borneonviidakkoharakka ("Dendrocitta cinerascens") on varisten heimoon kuuluva varpuslintu. Sitä pidetään joskus sumatranviidakkoharakan alalajina.


title: Borneonviidakkoharakka

text: Borneonviidakkoharakkaa esiintyy Keski- ja Pohjois-Borneon vuorilla.


title: Vantaan Yrittäjät

text: Vantaan Yrittäjät on pienten ja keskisuurten vantaalaisten yritysten edunvalvontajärjestö. Jäseninä on keväällä 2013 noin 2200 yritystä. Ne edustavat elinkeinoelämän eri toimialoja. Yhdistys on perustettu vuonna 1979. Toimipiste sijaitsee Leija Yrityspalvelukeskuksessa Aviapolis-alueella Vantaan Pakkalassa.


title: Vantaan Yrittäjät

text: Vantaan Yrittäjät on Vantaan merkittävin pk-yritysten yhteiskuntavaikuttaja. Vantaan Yrittäjät välittää jäsenilleen tietoa lainsäädäntöasioista ja koulutusta. Jäsenlehti YrittäjäINFO ilmestyy 6 kertaa vuodessa.


title: Salto (departementti)

text:
Salto on yksi Uruguayn departementeista. Sen pääkaupunki on Salto.
Departementin pinta-ala on 14 163 km² ja vuonna 2011 väkiluku oli 124 878 henkeä.
Departementissa on monia kuumiin lähteisiin perustuvia terveys- ja viihdekylpylöitä.


title: Soriano (departementti)

text:
Soriano on yksi Uruguayn departementeista. Sen pääkaupunki on Mercedes.
Departementin pinta-ala on 9 008 km² ja vuonna 2011 väkiluku oli 82 595 henkeä.


title: Tacuarembó (departementti)

text:
Tacuarembó on yksi Uruguayn departementeista. Sen pääkaupunki on Tacuarembó.
Departementin pinta-ala on 15 438 km² ja vuonna 2011 väkiluku oli 90 053 henkeä.


title: Treinta y Tres (departementti)

text:
Treinta y Tres on yksi Uruguayn departementeista. Sen pääkaupunki on myös nimeltään Treinta y Tres.
Departementin pinta-ala on 9 529 km² ja vuonna 2011 väkiluku oli 48 134 henkeä.


title: Treinta y Tres (departementti)

text: Treinta y Tres tarkoittaa 'kolmekymmentäkolme' ja se viittaa 1800-luvun vapaustaistelijoihin. Departementin pääkaupunkia ympäröi maatalousalue, jossa kasvatetaan lampaita ja nautakarjaa ja viljellään lähinnä vehnää, maissia, kauraa ja pellavaa.


title: Malabarinviidakkoharakka

text: Malabarinviidakkoharakka ("Dendrocitta leucogastra") on varisten heimoon kuuluva varpuslintu.


title: Malabarinviidakkoharakka

text: Malabarinviidakkoharakkaa tavataan Intian lounaisosissa. Lajin populaatiota ei ole arvioitu, mutta sen on raportoitu olevan paikallisesti yleinen ja se on luokiteltu elinvoimaiseksi.


title: Luettelo tunnetuista viipurilaisista

text: Tämä artikkeli on luettelo tunnetuista viipurilaisista. Luettelossa mainitut henkilöt ovat syntyneet tai asuneet Viipurissa ennen sen luovuttamista Neuvostoliitolle.


title: Dolly von Alfthan

text: Dolores Gabrielle Lina ”Dolly” von Alfthan (myöh. Castillon du Perron; 24. tammikuuta 1919 – 28. marraskuuta 2000) oli suomalaissyntyinen näyttelijä. Hän nousi maineeseen Helsingin Ruotsalaisen teatterin näyttelijänä juuri ennen sotia, mutta joutui sodan jälkeen pakenemaan Ruotsiin Suomen vastavakoilulle tekemänsä työn takia. Filmitähdeksi Alfthan tuli kahden tähdittämänsä Fenno-Filmin jännityselokuvan kautta. Hän oli myös ajan suosittujen tanssien valloittava esittäjä sekä teatterissa että elokuvassa. Kansalle Alfthan oli suomalaisen elokuva- ja teatteritaiteen hurmaava tähti enemmän kuin salaperäisyyden verhoama vakoojatar, mutta lehdet alkoivat kirjoitella kyseenalaistavasti siitä, että hän eläisi niin sanottua "kaksoiselämää".


title: Dolly von Alfthan

text: Dolly von Alfthan syntyi Helsingissä suomalaisen isän ja latvialaisen äidin ainoaksi lapseksi. Aatelissukua oleva perhe asui Helsingissä Svenska Teaternia vastapäätä. Dollylle oli selvää jo lapsesta saakka, että hän hakee Ruotsalaisen teatterin näyttelijäkouluun ja ryhtyy näyttelijättäreksi. Hän valmistui näyttelijäksi 20-vuotiaana vuonna 1939, ja vaikka hän sai aluksi vain pieniä teatterirooleja, nuoren Dollyn kauniit ja älykäsilmeiset kasvot sekä luonnollisen notkea liikehdintä saivat heti suurta huomiota. Lehtien arviot vilisivät sanoja "ihastuttava" tai "hurmaava". Ohjaajat alkoivat kosiskella häntä elokuva-alalle.


title: Dolly von Alfthan

text: Talvisodan syttyessä von Alfthanin kihlattu, aatelissukuinen Henrik von Markkala komennettiin työskentelemään Suomen vastavakoilun hyväksi. Myös Dolly keräsi näyttelijäntyön ohessa vakoilutietoja päämajan valvontaosastolle, loi kontakteja ja piti silmällä muun muassa Helsinkiin jääneitä talvisodan vapaaehtoisia. Soluttautuminen oli von Alfthanille luonnollista ja helppoa, olihan hän kaunis näyttelijä ja osasi kuutta eri kieltä.


title: Dolly von Alfthan

text: Suomen valtiollinen poliisi tarkkaili kuitenkin von Alfthania ja tämän kihlattua heidän vakoilutyönsä takia. Jatkosodan alkaessa vuonna 1941 Markkala komennettiin vakoiluosaston palvelukseen Petsamoon. Vaikka parin kihlaus purkautui, työsuhde ja ystävyys säilyivät.


title: Dolly von Alfthan

text: Sodan päätyttyä Helsinkiin saapui venäläisten valvontakomissio. Alfthanin tähdittämä vakoiluaiheinen elokuva, Yrjö Nortan ohjaama "Hiipivä vaara" (1944) ei saanut kovin mairittelevia arvosteluja. Aikalaiskriitikot kiittelivät von Alfthania roolisuorituksestaan Soilena, mutta ruotsinkielisen näyttelijän replikointia kritisoitiin. Sen sijaan aikaisempi "Varjoja Kannaksella" (1943) sai pääosin hyvät arvostelut, ja Alfthan sai loistaa tanssijattaren osassaan Erkki Uotilan ohjaamassa vakoilujännärissä.


title: Dolly von Alfthan

text: Poliittinen ilmapiiri Suomessa kääntyi toisen elokuvan julkaisun jälkeen von Alfthaneja vastaan, ja koko perhe muutti Ruotsiin vuonna 1944. Alfthanin näyttelijänura Suomessa päättyi, vaikka "toinen ammatti" ei käytännössä pilannut hänen mainettaan kotimaassa. Hänen työnsä vakoojana katkesi vasta Ruotsissa.


title: Dolly von Alfthan

text: Von Alfthan oli naimisissa kolmesti, kaksi ensimmäistä liittoa päättyivät avioeroihin. Ensimmäinen puoliso oli vuosina 1944–1946 suomalainen aatelismies Edvard Ramsay ja toinen vuonna 1946 Gustaf Backlund. Vuodesta 1953 hän oli naimisissa ranskalaisen aatelismiehen Jean Pierre Castillon de Perronin kanssa. Heille syntyi Henry-niminen poika. Von Alfthan ei enää muuttanut pysyvästi takaisin Suomeen. Ranskassa hän toimi muun muassa pariisilaisen muotitalon ja saksalaisen kauppakeskusketjun palveluksessa.


title: Vikingaberget

text: Vikingaberget on mäki Tukholmassa Vårbergin kaupunginosassa Ruotsissa. Se on Tukholman korkein kohta ja se on 77,24 metriä korkea. Sieltä on hyvät näkymät yli Mälaren-järven..


title: Cerro Zapaleri

text: Cerro Zapaleri on 5 643 metriä korkea kerrostulivuori Etelä-Amerikassa. Vuorella kohtaavat Argentiinan, Bolivian and Chilen rajat.


title: Cerro Zapaleri

text: Bolivian puolella Cerro Zapaleri kuuluu Eduardo Avaroan suojelualueeseen.


title: Naamioviidakkoharakka

text: Naamioviidakkoharakka ("Dendrocitta formosae") on varisten heimoon kuuluva varpuslintu.


title: Naamioviidakkoharakka

text: Naamioviidakkoharakkaa tavataan Aasian itäosissa. Lajin kokonaispopulaatiota ei ole arvioitu, mutta sen on raportoitu olevan melko yleinen tai yleinen. Se on luokiteltu elinvoimaiseksi.


title: Japanin hyökkäys Taiwaniin 1895

text: Japanin hyökkäys Taiwaniin oli vuonna 1895 ensimmäisen Kiinan-Japanin sodan jälkeen Japanin suorittama sotilasoperaatio, jossa Japani teki maihinnousun ja kukisti Formosan tasavallan (nyk. Taiwanin). Taistelu alkoi 29. toukokuuta 1895 ja päättyi 21. lokakuuta 1895, jolloin japanilaiset valtasivat saaren itselleen. Taistelun seurauksena Formosan tasavalta lakkasi olemasta ja Taiwan siirtyi Japanin hallintaan. Sodan jälkeen Taiwan oli 50 vuotta Japanin miehittämänä.


title: Japanin hyökkäys Taiwaniin 1895

text: Vuonna 1894 alkaneessa Kiinan-Japanin sodassa Japani tuhosi Kiinan Beiyangin laivaston, eristi Kiinan Mantsuriassa olleet joukot ja valtasi Port Arthurin ja Weihaiwein laivastotukikohdat. Vaikka sodan taistelut keskittyivät Kiinan pohjoisosiin oli Japanilla myös eteläosissa tavoitteita. Sodan lopulla Japani varmisti Taiwanin joutumisen hallintaansa rauhanjulistamisen jälkeen ja että saari voitaisiin miehittää. Maaliskuussa 1895 rauhanneuvottelut alkoivat Shimonosekissä. Vaikka Kiinan pohjoisosien sotatoimet oli keskeytetty neuvottelujen ajaksi, jätettiin neuvottelurauhan ulkopuolelle Taiwanin ja Pescadoressaarten alue. Kiinan mantereen ja Taiwanin välissä olevien Pescadoressaarten hallinta oli Taiwanin valtauksen edellytys.


title: Japanin hyökkäys Taiwaniin 1895

text: Huhujen mukaan Kiinan hallinto, joka oli kykenemätön estämään saarten joutumisen Japanille, oli tarjonnut niiden tilapäistä siirtämistä Britannialle. Britannian kabinetti keskusteli asiasta ja pääministeri Rosebery sekä ulkoministeri Kimberley kieltäytyivät edes harkitsemasta asiaa.


title: Japanin hyökkäys Taiwaniin 1895

text: Vaikka Pescadoressaarille oli sijoitettu 15 pataljoonaa Kiinan vakinaisia joukkoja (yhteensä 5000 miestä) sekä vast'ikään valmistunut Hsi-tain rannikkotykistöpatteri, kohtasivat maihinnousseet japanilaiset ainoastaan vähäistä vastarintaa. Japani miehitti saaret kolmessa päivässä. Laivaston tulitettu rannikkopuolustusta joukot nousivat 24. maaliskuuta maihin Fisherinsaarella sekä P'eng-hunsaarella. Muutaman lyhyen kahakan jälkeen vallattiin Hsi-tain patteri sekä miehittivät Makungin. Seuraavien kahden päivän aikana loppuosa saariryhmän suurimmista saarista miehitettiin. Japanilaisten tappiot olivat valtauksen aikana pienet, mutta pian valtauksen jälkeen puhjennut koleraepidemia surmasi yli 1500 miestä. Antautuneet kiinalaisjoukot siirrettiin mantereelle.


title: Japanin hyökkäys Taiwaniin 1895

text: Pescadoressaarten valtauksella oli strateginen merkitys, koska se esti Kiinan Taiwanille sijoitettujen joukkojen täydentämisen. Tämä teki Kiinalle lähes mahdottomaksi saaren menestyksellisen puolustamisen, jolloin Japani painosti Kiinaa rauhanneuvotteluissa luopumaan Taiwanista. Shimonosekin sopimus allekirjoitettiin 17. huhtikuuta 1895 ja se sisälsi Taiwanin ja Pescadoressaarten luovuttamisen Japanille. Amiraali Kabayama Sukenori nimettiin 10. toukokuuta Taiwanin ensimmäiseksi japanilaiseksi kenraalikuvernööriksi.


title: Japanin hyökkäys Taiwaniin 1895

text: Taiwanilaisten saatua tiedon neuvottelujen tuloksesta joukko Keski-Taiwanin ylhäisön edustajia, joiden johtajana oli Chiu Feng-chia, päättivät vastustaa Taiwanin siirtoa Japanin hallintaan. Samat henkilöt julistivat 23. toukokuuta Taipeissa Taiwanin itsenäiseksi tasavallaksi. Qing-dynastian määräämä kiinalainen kenraalikuvernööri Tang Ching-sung valittiin ensimmäiseksi presidentiksi ja eläkkeella oleva Kiinan-Ranskan sodan sankari Liu Yung-fu armeijan ylipäälliköksi. Paikallisista japanilaisten maihinnousua vastustamaan koottujen puolisotilaallisten joukkojen komentajaksi määrättiin Chiu Feng-chia.


title: Samuel Heiskanen

text: Samuel ”Samppa” Heiskanen (31. joulukuuta 1850 Iisalmi – 5. joulukuuta 1935 Vieremä) oli suomalainen maanviljelijä, joka toimi nuorsuomalaisten kansanedustajana ensimmäisissä eduskunnissa 1907–1910 ja 1911–1917 edustaen Kuopion läänin läntistä vaalipiiriä. Hän oli myös säätyvaltiopäivien talonpoikaissäädyn jäsen valtiopäivillä 1904−1906.


title: Samuel Heiskanen

text: Heiskasen vanhemmat olivat talollinen Lars Heiskanen ja Anna Christina Kumpulainen. Hän työskenteli maanviljelijänä Iisalmen maalaiskunnassa ja alueliitoksen jälkeen Vieremällä sekä toimi kunnallisen paloapuyhdistyksen asiamiehenä. Hän toimi myös Iisalmen kunnallislautakunnan esimiehenä ja Iisalmen kunnanvaltuutettuna.


title: Samuel Heiskanen

text: Samppa Heiskanen oli naimisissa kolme kertaa


title: Ydinestimointi

text:
Ydinestimointi (engl. "kernel density estimation") on parametriton tiheysfunktion estimointimenetelmä. Ydinestimointi voidaan
käsittää yleistykseksi histogrammista.


title: Ydinestimointi

text: Olkoon "x", "x", …, "x" Iid otos jakaumasta tuntemattomalla tiheydellä "f". Tiheysfunktion "f" ydinestimaattori on


title: Ydinestimointi

text: missä funktio "K(.)" on ydinfunktio (tai ydin) ja "h" > 0 on tasoitusparametri, jota voidaan kutsua myös ytimen leveydeksi.


title: Ydinestimointi

text:
Ydinfunktiolta vaaditaan
Usein ydin on symmetrinen ja positiivinen.Ydinfunktioksi "K(x)" voidaan siis valita tiheysfunktio, esimerkiksi gaussinen ydin on standardoidun normaalijakauman tiheysfunktio. Ytimen ominaisuudet, kuten jatkuvuus ja derivoituvuus periytyvät ydinestimaattorille.


title: Ydinestimointi

text: Ytimen leveys "h" kontrolloi tiheysfunktion ydinestimaattorin sileyttä ja vaikuttaa siten oleellisesti tasoituksen asteeseen. Ytimen leveys on merkittävämpi tekijä kuin ytimen muoto. Ytimen leveyden valinnassa voidaan käyttää apuna ristiinvalidointia tai maksimaalisen tasoituksen periaatetta.


title: Ydinestimointi

text:
Histogrammi on mahdollisesti tunnetuin parametriton tiheysfunktion estimointimenetelmä. Sen toteuttamiseksi jaetaan muuttujan arvoalue luokkiin.
Merkitään
Nyt havaintojen formula_3 histogrammi-estimaattori voidaan kirjoittaa muodossa


title: Ydinestimointi

text: Selvästi nähdään, että mitä suurempi luokkavälin pituus valitaan, sitä sileämpi estimaatti saadaan. Myös luokkavälien sijainti vaikuttaa estimaattiin. Menetelmä on yksinkertainen ja tehokas. Ongelmana on kuitenkin se, että histogrammi on epäjatkuva luokkavälien reunoilla. Menetelmä ei myöskään ole tarkentuva, jos jako pidetään kiinteänä.


title: Ydinestimointi

text:
Histogrammin idea voidaan yleistää naiiviksi estimaattoriksi
missä "x" on luokkakeskipiste ja painofunktio "K" saa arvon 1/2, kun formula_6 ja muulloin arvon 0. Erona histogrammiin, naiivi estimaattori ei riipu luokkavälien jakamiseen käytettyjen pisteiden sijainnista, vaan ainoastaan siloitusparametrista "h". Kun yleistetään naiivi estimaattori joustavammaksi menetelmäksi korvaamalla painofunktio "w" ydinfunktiolla "K", saadaan ydinestimaattori.


title: Ydinestimointi

text: R-ohjelmistolla ydinestimoinnin voi suorittaa funktiolla density. Tässä "x" kuvaa aineistoa, "bw" ("bandwidth") ytimen leveyttä ja "kernel" ydintä. Oletuksena R käyttää gaussista ydintä.


title: Ydinestimointi

text: Esimerkki tiheysfunktion estimoimisesta:


title: Ydinestimointi

text: Lisätietoa ydinestimointiin R:ssä saa komennolla:


title: Lillen yliopisto 1

text: Lillen yliopisto 1 eli Lille 1 () on teknillinen korkeakoulu Villeneuve d'Ascqissa, Ranskassa. Lille 1 tunnetaan ennen kaikkea luonnontieteiden ja tekniikan opetuksesta sekä tutkimuksesta. Se perustettiin vuonna 1854.


title: Tauno Pyökäri

text: Tauno Pyökäri (12. joulukuuta 1908 Viipuri – 11. lokakuuta 1995 Espoo) oli tekniikan tutkija. Hän oli vuosina 1949–1972 Teknillisen korkeakoulun sähkökoneopin professori.


title: Tauno Pyökäri

text: Pyökäri valmistui insinööriksi 1932, diplomi-insinööriksi 1937, tekniikan tohtoriksi 1949. Ennen professoriksi nimitystä hän oli Teknillisen korkeakoulun sähkö-mittaustekniikan erikoisopettaja 1943–1945 ja Imatran voima Oy:n apulais-käyttöinsinööri 1937–1945, Asean konstruktori 1945–1949.


title: Sumatranviidakkoharakka

text: Sumatranviidakkoharakka ("Dendrocitta occipitalis") on varisten heimoon kuuluva varpuslintu. Borneonviidakkoharakkaa pidetään joskus seen alalajina.


title: Sumatranviidakkoharakka

text: Sumatranviidakkoharakkaa tavataan Sumatran ja Borneon saarilla. Lajin populaatiota ei ole arvioitu, mutta sen on raportoitu olevan melko yleinen Sumatralla ja yleinen Borneossa. Laji on luokiteltu elinvoimaiseksi.


title: Jorma Pätiälä

text: Jorma Sakari Pätiälä (27. syyskuuta 1912 Luopioinen – 18. kesäkuuta 1983 Helsinki) oli lääkäri ja Helsingin yliopiston tuberkuloosiopin professori vuodesta 1955.


title: Jorma Pätiälä

text: Pätiälän vanhemmat olivat tilanomistaja K. K. Pätiälä ja Maria Vilhelmiina Isolukkari ja puoliso vuodesta 1939 Aino Tellervo Koskinen. Hän tuli ylioppilaaksi Tampereen lyseosta 1932 ja valmistui lääketieteen lisensiaatiksi 1944. Tohtoriksi Pätiälä väitteli 1951, seuraavana vuonna hän sai keuhkosairauksien erikoislääkärin pätevyyden. Ennen professuuriaan Pätiälä toimi Helsingin yliopiston tuberkuloosiopin dosenttina vuodesta 1953 vuoteen 1955 ja sitä ennen työskenteli useissa eri sairaaloissa, samoin kuin Työterveyslaitoksen palveluksessa. Pätiälä oli vuodesta 1956 Sotainvalidien veljesliiton puheenjohtaja. Hän oli HYKS:n keuhkosairauksien klinikan ylilääkäri 1966–1978 ja lääketieteellisen tiedekunnan dekaani 1969–1976. Eläkkeelle Pätiälä siirtyi vuonna 1979.


title: Kolmion painopiste

text: Kolmion painopiste tarkoittaa geometriassa kolmion keskijanojen leikkauspistettä. Painopisteen nimitys tulee siitä, että se on samalla myös kolmion muotoisen homogeenisen levyn fysikaalinen painopiste. Painopiste on eräs kolmion merkillisistä pisteistä ja se on luetteloitu "Kimberlingin pisteiden luetteloon" tunnuksella formula_1 On vielä huomattava, että formula_2 on kolmiolevyn painopiste ja se eroaa Spiekerin painopisteestä formula_3, joka on kolmiokehikon painopiste.


title: Kolmion painopiste

text: Keskijanat kulkevat aina kolmion sisällä. Sen vuoksi niiden leikkauspiste on myös aina kolmion sisällä ja ne jakavatkin kaikki toisensa suhteessa 1 : 2. Siksi kolmion painopiste on aina melko keskellä kolmiota.


title: Kolmion painopiste

text: Tasakylkisessä kolmiossa painopiste sijaitsee aina kylkien välisellä halkaisijalla ja tasasivuisessa kolmiossa aivan kolmion keskipisteessä.


title: Kolmion painopiste

text: Jos kolmion kärkien koordinaatit ovat formula_4, formula_5 ja formula_6, on painopisteen koordinaatit


title: Kolmion painopiste

text: Painopisteen trilineaariset koordinaatit ovat (eri muodoissaan)


title: Kolmion painopiste

text: Painopisteen barysentriset koordinaatit ovat formula_9.


title: Kolmion painopiste

text: Kun kolmion keskijanojen kantapisteet yhdistetään, saadaan keskinen kolmio, jonka painopiste on sama kuin alkuperäiselläkin kolmiolla. Piirtämällä keskiselle kolmion sisään keskinen kolmio, ja jatkamalla keskisten kolmioiden rekursiivista piirtämistä, jää painopiste pienenevien kolmioiden sarjan sisälle.


title: Kolmion painopiste

text:
Etäisyydet kolmion kärjistä painopisteeseen G toteuttavat yhtälön formula_10
Kolmio pysyy fysikaalisesti tasapainossa minkä tahansa janan suhteen, joka kulkee painopisteen kautta.


title: Kolmion painopiste

text: Kolmiota ympäröivän ympyrän (säde R) keskipiste O ja painopiste G toteuttavat yhtälön formula_11


title: Taittomitta

text: Taittomitta on mitta, joka on yleensä tehty puusta, metallista tai muovista ja se nimensä mukaisesti taitellaan auki tai kasaan. Mitta-asteikko voi mitasta riippuen näyttää sentit, millimetrit ja/tai tuumat.


title: Risto Pätiälä

text: Risto Pätiälä (25. lokakuuta 1911 Hollola – 11. toukokuuta 1984 ) oli suomalainen lääkäri, tutkija ja virkamies.


title: Risto Pätiälä

text: Pätiälän vanhemmat olivat Väinö Kustaa Pätiälä ja Aino Evinsalo ja puoliso vuodesta 1941 Maire Annikki Karvonen. Hän tuli ylioppilaaksi Hämeenlinnan lyseosta 1931 ja valmistui lääketieteen lisensiaatiksi 1940. Tohtoriksi Pätiälä väitteli 1945, jolloin hän sai myös iho- ja sukupuolitautien erikoislääkärin pätevyyden. Sisätautien erikoislääkärin pätevyyden Pätiälä sai 1957. Pätiälä työskenteli uransa alkuvuosina sairaaloissa sekä Helsingin alueella että muun muassa Seinäjoella ja Vaasassa. Hän oli Turun yliopiston dosentti 1948–1961, Helsingin yliopiston iho- ja sukupuolitautiopin dosentti 1952–1962 ja lääkintöhallituksen terveydenhoito-osaston lääkintöneuvos vuodesta 1956. Pätiälä sai professorin arvonimen 1961.


title: Pähkinärinteen ostoskeskukset

text: Pähkinärinteen ostoskeskuksilla tarkoitetaan kahta Vantaan Pähkinärinteessä sijaitsevaa, eteläisempää ja pohjoisempaa, ostoskeskusta. Ostoskeskuksien ohi kulkee vilkas linja-autoliikenne. Ostoskeskuksien lähialueita kutsutaan nimillä Pähkinärinne 1 (pohjoisempi) ja Pähkinärinne 2 (eteläisempi) niiden rakennusajankohtien mukaan (pohjoinen alue rakennettiin ensin).


title: Pähkinärinteen ostoskeskukset

text: Pähkinärinteen pohjoisempi ostoskeskus ja sen ympäristö on rakennettu 1970-luvulla. Ostoskeskus valmistui 1973. Pohjoinen ostoskeskus on pähkinärinteen ostoskeskuksista isompi ja tarjoaa noin kaksi kertaa enemmän palveluita kuin eteläinen ostoskeskus. Ostoskeskuksen tarjontaan kuuluu muun muassa apteekki, K-Supermarket, R-kioski, kaksi baaria, kukkakauppa ja kaksi pizza-ravintolaa. Pohjoisemman ostoskeskuksen yhteydessä sijaitsee myös pähkinätori. Ostoskeskuksen on suunnitellut arkkitehti Erkki Karvinen ja se kuuluu rakennushistorialliselta arvoltaan luokkaan 3. Ostoskeskuksen pinta-ala on noin 2 500 m.


title: Pähkinärinteen ostoskeskukset

text: Pähkinärinteen eteläosassa sijaitseva ostoskeskus on rakennettu lähiympäristönsä kanssa 1980-luvulla.Ostoskeskus on palveluiltaan pohjoista ostoskeskusta suppeampi ja sen tarjontaan kuuluvat muun muassa K-Market, baari ja kampaamo.


title: Vilho Pöntynen

text: Vilho Pöntynen (11. toukokuuta 1891 Säkkijärvi – 19. helmikuuta 1976 Helsinki) oli suomalainen metsätieteilijä.


title: Vilho Pöntynen

text: Pöntysen vanhemmat olivat maanviljelijä Juhana Pöntynen ja Katrina Mutru ja puoliso vuodesta 1921 Aili Irene Järvinen. Hän tuli ylioppilaaksi 1912 Helsingin maanviljelyslyseosta ja suoritti metsänhoitotutkinnon 1915, jolloin hänestä tuli myös metsäkonduktööri, ja filosofian kandidaatin tutkinnon 1920. Maatalous- ja metsätieteiden tohtoriksi hän väitteli 1931. Pöntynen työskenteli useissa erilaisissa metsänarvioimistehtävissä ja Evon metsäopiston johtajana 1933–1938. Hän oli myös useiden alansa komiteoiden ja toimikuntien jäsen. Pöntynen oli vuosina 1938–1950 Helsingin yliopiston yksityismetsätalouden apulaisprofessori, dosentti 1951–1960 ja vuosina 1950–1960 Metsäntutkimuslaitoksen professori. Hän johti valtakunnallisia puun käytön tutkimuksia.


title: Balatonföldvár

text: Balatonföldvár on kaupunki Somogyn maakunnassa Balatonjärven rannalla Unkarissa. Kaupunki sijaitsee noin 120 kilometriä Budapestistä. Kaupunki on perustettu vuonna 1893. Balatonföldvár on Ylöjärven ystävyyskaupunki.


title: Eteläpuiston kenttä

text: Eteläpuiston kenttä on Tampereella sijaitseva ulkojääkenttä, jossa Tampereen Ilves aikoinaan pelasi kotiotteluitaan vuoteen 1945 saakka.


title: Ulf Kortesniemi

text: Ulf Kortesniemi (s. 28. maaliskuuta 1966) on suomalainen entinen jalkapallomaalivahti.


title: Ulf Kortesniemi

text: Hän pelasi urallaan yhden kokonaisen kauden Veikkausliigassa edustaen Vaasan Palloseuraa. Lisäksi Kortesniemi pelasi FF Jarossa yhden liigaottelun vuonna 1993. Kaudeksi 1996 hän siirtyi Ruotsin toiseksi korkeimmalle sarjatasolle Ljungskile SK:n joukkueeseen ja oli mukana nostamassa sitä pääsarjaan. Kortesniemi pelasi Ljungskilessä myös seuraavana vuonna. Putoamiseen päättynyt kausi oli seuran ensimmäinen pääsarjatasolla Allsvenskanissa. Yhteensä Kortesniemelle kertyi urallaan 27 Veikkausliiga- ja 14 Allsvenskan-ottelua.


title: Ulf Kortesniemi

text: Pelaajauransa jälkeen hän on muun muassa valmentanut FC Sportia Naisten Ykkösessä vuonna 2011.


title: Persianaavikkonärhi

text: Persianaavikkonärhi ("Podoces pleskei") on varisten heimoon kuuluva varpuslintu.


title: Persianaavikkonärhi

text: Persianaavikkonärheä tavataan kotoperäisenä Iranissa. Lajin populaatiota ei ole arvioitu, mutta sitä on kuvattu paikallisesti melko runsaslukuiseksi.


title: Eino Kivivuori

text: Kustaa Eino Kivivuori (27. toukokuuta 1900 Mietoinen – 7. huhtikuuta 1966 Turku) oli suomalainen vuorineuvos, joka toimi Raision Tehtaat Oy:n ensimmäisenä pääjohtajana ja yhtiön merkittävänä kehittäjänä. Hän oli myös Mekes Oy:n toimitusjohtaja ja yhteiskunnallinen taustavaikuttaja.


title: Eino Kivivuori

text: Eino Kivivuoren vanhemmat olivat Kaarlo Kustaa Kivivuori ja Venla Sofia Mannerjärvi. Hän kävi maamieskoulun Vehmaalla ja valmistui vuonna 1925 maatalousteknikoksi Mustialan maanviljelysopistosta. Hän työskenteli aluksi kansanopiston opettajana, mutta siirtyi 1930 Keski-Suomen Maataloustuottajain Liiton ja 1937 Varsinais-Suomen Maataloustuottajain Liiton sihteeriksi. Kivivuori ajoi voimakkaasti vehnän jauhamiseen erikoistuneen kauppamyllyn perustamista Varsinais-Suomeen, koska maakunnassa ei entuudestaan ollut sellaista ja alueen viljelijöiden oli vaikea saada vehnäänsä myydyksi isojen vehnämyllyjen ostaessa raaka-aineensa ulkomailta. Hänet nimitettiin itseoikeutetusti vuonna 1939 perustetun Oy Vehnä Ab:n toimitusjohtajaksi. Raisioon rakennettu mylly aloitti toimintansa 1942 ja sitä laajennettiin sotien jälkeen.


title: Eino Kivivuori

text: Niin ikään Kivivuoren aloitteesta perustettiin 1950 rypsiöljyn valmistamista varten Oy Kasviöljy – Växtolje Ab ja 1956 Margariini Oy. Hän johti kaikkia kolmea yritystä sekä niiden yhteiseksi hallintoyhtiöksi 1959 perustettua Raision Tehtaat Oy:tä samoin kuin Keksi Oy:tä vuoteen 1961 saakka. Suuren teollisuuslaitoksen johtajanakin Kivivuori säilytti maanviljelijöiden edunvalvojan katsantokannan. Kivivuori joutui kuitenkin eroamaan yhtiöidensä johdosta vuoden 1961 margariiniskandaalin seurauksena, kun ilmeni, että Raision Tehtaiden margariinissa oli käytetty ihmisravinnoksi kelpaamattomia aineksia.


title: Eino Kivivuori

text: Tämän jälkeen Kivivuori tuli 1962 perustetun Mekes Oy:n toimitusjohtajaksi. Sen tarkoituksena oli verkostoida noin 400 pientä metalliteollisuusalan yritystä ja luoda siten työpaikkoja maaseudulle. Lisäksi yhtiö rakensi oman tehtaan Parkanoon. Kivivuori jäi eläkkeelle Mekesistä 1965. Kaksi vuotta myöhemmin kannattamaton yritys teki konkurssin.


title: Eino Kivivuori

text: Kivivuorella oli paljon yhteiskunnallisia luottamustehtäviä ja hänet tunnettiin Maalaisliiton taustavaikuttajana sekä Urho Kekkosen lähipiirin jäsenenä. Hän toimi vuosina 1956–1964 "Maakansa"-lehden kustannusyhtiön johtokunnan puheenjohtajana ja kuului Kekkosen vaalikampanjoita tukeneen Maaseudun Yhteisvaliokunnan Säätiön johtokuntaan. Kivivuori osallistui asiantuntijana Suomen kahdenvälisiin kauppaneuvotteluihin Neuvostoliiton ja Kiinan kanssa. Hän sai vuorineuvoksen arvonimen vuonna 1960.


title: Nora Pöyhönen

text: Alexandra Eleonora (Nora) Pöyhönen, os. Europaeus (16. heinäkuuta 1849 Liperi – 1. huhtikuuta 1938 Haapavesi) oli suomalainen kasvitarhaopetuksen edistäjä.


title: Nora Pöyhönen

text: Pöyhösen isä oli valtiopäivämies, Liperin kirkkoherra ja teologian tohtori A. J. Europaeus ja äiti tämän toinen puoliso Selma Augusta Lampa. Pöyhösen veli oli Suomen hammaslääketieteen isäksi kutsuttu Matti Äyräpää. Pöyhönen olisi halunnut opiskella opettajaksi, mutta joutui keskeyttämään opinnot heikon terveytensä takia. Hän oli perehtynyt maanviljelykseen ja hoiti miehensä Juho Pöyhösen ollessa Pielaveden kappalaisena itsenäisesti pappilan viljelyksiä. Puutarhanhoitoon Pöyhönen paneutui perheen muutettua Haapavedelle 1886, jossa hän ryhtyi opettamaan lapsille vihannesten viljelyä.


title: Nora Pöyhönen

text: Pöyhönen perusti 1893 Haapaveden kotitalousopiston, jonka nimi oli vuoteen 1930 kasvitarha- ja talouskoulu, ja toimi sen johtajana. Koulu oli Pohjoismaissa ensimmäinen alallaan, 1932 se se muuttui emäntäkouluksi. 1955 koulu siirtyi valtion omistukseen ja 2000 siitä tuli Haapaveden ammattioppilaitoksen Palvelu- ja luontoalojen yksikkö "Nora". Koulu toimi ensin pappilassa, mutta Pöyhönen otti 1903 lainaa hankkiakseen koulua varten Alamaan tilan. Koulun rakennusten, huvimajojen ja puutarhan huonekalujen piirustukset tilattiin arkkitehti Wivi Lönniltä. Koulun puutarhasta tuli nähtävyys, johon tuhannet ihmiset kävivät tutustumassa jo 1900-luvun alussa. Pentti Haanpää luonnehti Pöyhösen pyrkimystä korkeaan laatuun ja kauneuteen häntä kuvaavassa novellissaan niin, ettei Pöyhöselle kelvannut "muu kuin täysin hyvä".


title: Nora Pöyhönen

text: Pöyhönen oli Kodin Kasvitarha -lehden toimittaja 1912–1916. Tyttärensä kotitalousopettaja Maijun (1879-1930) kanssa hän myös julkaisi samannimisen, laajasti käytetyn oppikirjan "Kodin kasvitarha" vuonna 1927. Kirjasta otettiin useita painoksia monien vuosikymmenien aikana.


title: Nora Pöyhönen

text: Pöyhösen puoliso vuodesta 1875 oli rovasti Juho (Johan) Pöyhönen (1839-1906). Miehensä kuoltua Pöyhönen, joka oli vakaumuksellinen uskovainen, liittyi helluntaiherätykseen, jossa hän toimi aktiivisesti. Perheeseen syntyi seitsemän lasta, joista yksi kuoli pienenä. Tytär Elsa (1883-1940) toimi äitinsä tavoin Haapaveden emäntäkoulun johtajaopettajana. Pöyhösen lapset ja lastenlapset johtivat koulua aina vuoteen 1990 asti.


title: Sinkianginaavikkonärhi

text: Sinkianginaavikkonärhi ("Podoces biddulphi") on varisten heimoon kuuluva varpuslintu.


title: Sinkianginaavikkonärhi

text: Sinkianginaavikkonärheä tavataan Sinkiangissa (Xinjiang) Länsi-Kiinassa. Lajin populaatioksi arvioidaan noin 10 700 yksilöä. Sinkianginaavikkonärhi on luokiteltu silmälläpidettäväksi ja sen kanta on laskussa elinympäristöjen pirstoutumisen vuoksi.


title: Sinkianginaavikkonärhi

text: Sinkianginaavikkonärhi elää hiekkaisilla aavikoilla ja pensaikkoalueilla.


title: Koillis-Pirkan Kiekko

text: Koillis-Pirkan Kiekko eli KPK on jääkiekkoseura Mänttä-Vilppulasta, ja pelaa kotiottelunsa Pihlajalinna-Areenalla. KPK perustettiin vuonna 2000, kun Mäntän Kiekko-Pojat (KiePo) ja Vilppulan Kiekko (ViKi) yhdistivät toimintansa. Jääkiekkoperinteitä Mänttä-Vilppulassa on vuodesta 1926.


title: Koillis-Pirkan Kiekko

text: Seurassa toimii myös KPK naiset, KPK taitoluistelu ja perheluistelu.


title: Koillis-Pirkan Kiekko

text: Seuran miesten edustusjoukkue aloitti kauden 2012–13 Hämeen aluesarjan 3-divisioonan luoteislohkossa ja nousi tappiottomalla pelillä jääkiekon II divisioonaan. 2-divisioonassa joukkue sijoittui lohkossaan sijalle 7 ja päätyi karsintasarjaan, jossa sijoittui lopulta niukasti toiseksi. KPK sai kuitenkin jatkaa 2-divisioonassa, Rauman VT-HT:n luovuttua sarjapaikasta.


title: Koillis-Pirkan Kiekko

text: Kaudella 2013–2014 KPK sijoittui II-divisioonassa sijalle 12. joutuen karsintasarjaan, jossa sijoittui sijalle 4 ja lunasti paikan II-divisioonaan kaudelle 2014–2015.


title: Koillis-Pirkan Kiekko

text: Kaudella 2014–2015 KPK sijoittui ruonkosarjan jälkeen sijalle 3 vain neljän pisteen päähän voittajasta Valkeakosken K-Ahmasta. Playoffit kutsuivat joukkuetta ensimmäisen kerran historiassa ja siellä joukkue raivasi tiensä aina II-div. Hämeen lohkon finaaleihin saakka, jossa Hyvinkään H.K.H vei ottelut lukemin 2–1 ja. sekä 4-5 ja. Finaalien jälkeen H.K.H ei ollut valmis lähtemään Suomi-sarjan karsintoihin, joten paikka aukesi KPK:lle, josta joukkueelle ei irronnut kuin kokemusta ollen karsintalohkonsa 5. joten pelit jatkuivat kaudella 2015–2016 II-divisioonassa.


title: G1 Jockey 4 2007

text: G1 Jockey 4 2007 on laukkakilpailuja simuloiva videopeli, joka julkaistiin Sonyn PlayStation 2- ja PlayStation 3 -konsoleille vuonna 2007.


title: Jonathan Okafor

text: Jonathan ”Jon” Okafor (s. 25. elokuuta 1989) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Veikkausliigan Myllykosken Palloa.


title: Jonathan Okafor

text: Okafor opiskeli rhodeislandilaisessa Brownin yliopistossa ja pelasi jalkapalloa yliopiston joukkueessa Bearsissa vuosina 2007–2010. Hän teki pelaamassaan 64 ottelussa 14 maalia ja antoi 12 maalisyöttöä. Okaforin aikana joukkue ylsi kolmesti . Vuonna 2010 Okafor pelasi myös USL Premier Development Leaguessa Central Jersey Spartansin joukkueessa.


title: Jonathan Okafor

text: Chivas USA varasi Okaforin ammattilaisliiga Major League Socceriin vuoden 2011 MLS SuperDraft -varaustilaisuudessa. Helmikuussa 2013 Okafor teki sopimuksen Suomen Veikkausliigan Myllykosken Pallon kanssa. Hän debytoi liigassa 14. huhtikuuta 2013 kauden avauskierroksen ottelussa Kuopion Palloseuraa vastaan.


title: Jonathan Okafor

text: Okafor on kuulunut Yhdysvaltain alle 20-vuotiaiden maajoukkueryhmään.


title: Formula 1 -kausi 2014

text: Formula 1 -kausi 2014 oli Formula 1 -sarjan historian 65. maailmanmestaruuskausi. Kausi oli ensimmäinen, jossa käytettiin 1,6-litraisia V6-turbomoottoreita.


title: Formula 1 -kausi 2014

text: Kaudella järjestettiin 19 osakilpailua. Kaudella Espanjan GP järjestettiin Circuit de Catalunyalla ja Saksan GP Hockenheimringillä. Espanjan GP:n oli tarkoitus edellisestä kaudesta lähtien vuorotella Circuit de Catalunyan ja Valencian katuradan välillä, mutta taloudellisista syistä Valenciassa ei ajettu tällä kaudella.


title: Formula 1 -kausi 2014

text: Uusina ratoina mukaan F1-kalenteriin oli tarkoitus tulla New Jerseyn katuradalla ajettava Amerikan Grand Prix ja Venäjän GP Sotšissa. Myöhemmin ilmoitettiin, että Amerikan GP ei toteudu, koska järjestäjät eivät ole kyenneet hoitamaan osakilpailun rahoitusta ajoissa kuntoon.


title: Formula 1 -kausi 2014

text: Kisoista kaksi ajettiin illalla keinovalaistuksessa, Singaporen GP Marina Bayn kaupunginosassa ja ensimmäistä kertaa Bahrainin GP Sakhirissa. Abu Dhabissa aloitettiin luonnonvalossa ja kisan loppuosa ajettiin keinovalossa.


title: Formula 1 -kausi 2014

text: Vuonna 2013 ajetuista kisoista Intian GP putosi pois kilpailukalenterista. Intian GP:n oli tarkoitus palata formuloihin alkukaudesta 2015, mutta maaliskuussa 2014 Bernie Ecclestone ilmoitti että paluu on mahdollinen aikaisintaan 2016. Ecclestone on kaavaillut Meksikon GP:n palauttamista kalenteriin. Myöhemmin ilmoitettiin ettei Meksikon GP toteudu kaudella 2014. Myös Korean Grand Prix putosi pois kalenterista. Kaudella ajettiin näin ollen viime kauden tapaan 19 kilpailua.


title: Formula 1 -kausi 2014

text: Paluun F1-kalenteriin tehnyt Itävallan Grand Prix ajettiin Red Bull Ringin radalla, jossa ajettiin kilpaa edellisen kerran kaudella 2003.


title: Formula 1 -kausi 2014

text: Kauden viimeisestä kilpailusta jaettiin talleille ja kuljettajille tuplapisteet.


title: Suomen joukkue jääkiekon maailmanmestaruuskilpailuissa 1992

text: Suomen jääkiekkomaajoukkue vuoden 1992 maailmanmestaruuskisoissa jotka järjestettiin Tšekkoslovakiassa.


title: Ruotsinsalmen meritaistelu

text: Ruotsinsalmen meritaistelu voi viitata kahteen Kustaa III:n sodan aikana Ruotsin ja Venäjän välillä käytyyn meritaisteluun:


title: Suomen joukkue jääkiekon maailmanmestaruuskilpailuissa 1998

text: Suomen jääkiekkomaajoukkue vuoden 1998 maailmanmestaruuskisoissa jotka järjestettiin Sveitsissä.


title: Olli Pöyry

text: Olli Johannes Pöyry (30. kesäkuuta 1912 Oulu – 11. tammikuuta 1973 Oulu) oli suomalainen arkkitehti. Hän valmistui diplomiarkkitehdiksi Teknillisestä korkeakoulusta vuonna 1937 ja työskenteli piirtäjänä muun muassa Jussi Paatelan ja Alvar Aallon arkkitehtitoimistossa. Hän oli Teknillisen korkeakoulun lehtori 1942–1960 ja Oulun yliopiston arkkitehtiosaston professori vuodesta 1960.


title: Olli Pöyry

text: Pöyryn ensimmäinen puoliso vuosina 1939–1953 oli pianisti, arkkitehti Marja Pöyry (1915–1998), Jussi Paatelan tytär, ja hänellä on pojat Pekka Pöyry, Heikki Pöyry ja arkkitehti Matti Pöyry.


title: AFL Live

text: AFL Live on australialaista jalkapalloa simuloiva peli, joka ilmestyi PlayStation 3- ja Xbox 360- konsoleille sekä Microsoft Windowsille vuonna 2011. Pelin kehitti Big Ant Studios ja julkaisi Tru Blu Entertainment. Seuraavana vuonna siihen ilmestyi päivityspaketti, jolla joukkueet ja kaudet saattoi päivittää vuoden 2012 tietoja vastaaviksi.


title: Sign of the Cross

text: Sign of the Cross on Terveet Kädet -yhtyeen vuonna 1995 ilmestynyt studioalbumi. Albumin kannen on piirtänyt yhtyeen keulahahmo Läjä Äijälä. Kappaleiden "The Leader" ja "Demon Seeds" alkuperäiset versiot julkaistiin vuonna 1985 ilmestyneellä "The Horse" -albumilla. Myös kappaleet "Devil Christ" (alkuperäiseltä nimeltään "Jeesus Perkele") ja "Anno Domini" ovat uudelleen levytettyjä versioita alun perin 1980-luvulla levytetyistä kappaleista.


title: Sign of the Cross

text: Kaikki kappaleet on sanoittanut Läjä Äijälä ja sovittanut Terveet Kädet.


title: Hotelli Kleineh

text: Hotelli Kleineh oli saksalaissyntyisen Louis Kleineh'n vuonna 1851 Helsinkiin perustama hotelli, jota pidettiin aikoinaan kaupungin hienoimpana. Kleineh johti vielä kymmenen vuotta samanaikaisesti Seurahuonetta mutta keskittyi vuodesta 1861 kadun toisella puolella olleeseen omaan hotelliinsa. Hotelli sijaitsi Kauppatorin varrella Pohjoisesplanadi 9:ssä.


title: Hotelli Kleineh

text: Vuosikymmeniä Helsingin hotelli- ja ravintolaelämässä vaikuttaneen ravintolakuningas Kleineh'n hotellissa vietettiin muun muassa Fredrik Cygnaeuksen 50-vuotispäivää vuonna 1857 ja perustettiin Nyländska Jaktklubben vuonna 1861. Hotellin ravintolassa järjestivät monet yhdistykset kokouksiaan.


title: Hotelli Kleineh

text: Kleineh'n kuoltua vuonna 1874 hotellia piti hänen leskensä, ja vielä 1900-luvun alkupuolella se säilytti maineensa. Hotellin viimeinen omistaja oli latvialainen Heinrich Bitte, joka hoiti yritystä vuoteen 1935, jolloin Helsingin kaupunki osti rakennuksen. Sittemmin hotellirakennukseen sijoittui kaupungin kiinteistövirasto.


title: Hotelli Kleineh

text: Nykyisin rakennus on remontoitu osaksi torikorttelit-kokonaisuutta, ja siinä toimii mm. ravintoloita.


title: HMS Argyll (F231)

text: HMS Argyll (viirinumero F231) on Britannian Kuninkaallisen laivaston tyypin 23 fregatti. Alus on suunniteltu poistettavaksi palveluksesta vuoden 2013 aikana.


title: HMS Argyll (F231)

text: Alus tilattiin 15. heinäkuuta 1986 Yarrow Shipbuildersilta. Sen köli laskettiin 20. maaliskuuta 1987 ja alus laskettiin vesille 8. huhtikuuta 1989 kumminaan Lady Wendy Levene. Alus otettiin palvelukseen 31. toukokuuta 1991.


title: HMS Argyll (F231)

text: Vuonna 2000 alus kuului sisällissotaan ajautuneen Sierra Leonen rannikolle lähetettyyn laivasto-osastoon. Operaation aikana se oli Länsi-Afrikan aseman vartioaluksena ja alus viipyi alueella aina syyskuuhun, jolloin "Iron Duke" saapui sen tilalle. Helmikuusta elokuuhun 2005 alus oli Persianlahdella suojaten kahta öljynporauslauttaa. Paluumatkalla se vieraili Boulognessa.


title: Hotelli Seurahuone (Helsinki)

text: Hotelli Seurahuone (vuodesta 2018 virallisesti Scandic Seurahuone) on vuonna 1833 Helsinkiin perustettu hotelli. Se toimi alkuun Kauppatorin varrella osoitteessa Pohjoisesplanadi 11 sijaitsevassa rakennuksessa, joka nykyisin on Helsingin kaupungintalo. 1900-luvun alkupuolella hotelli siirtyi Rautatieasemaa vastapäätä Kaivokatu 9:ään valmistuneen Vakuutusyhtiö Kalevan rakennuksen tiloihin.


title: Hotelli Seurahuone (Helsinki)

text: Hotellilla oli 1800-luvun puolivälistä lähtien keskeinen asema Helsingin kulttuurielämässä. Sen johdossa ovat olleet muun muassa Alexander Adlivankin, W. Vohs, Vohsin jälkeen Louis Kleineh vuoteen 1861 asti ja Adolf Holmgren vuosina 1861–1882. Kleineh yritti vielä vuonna 1862 saada Seurahuoneen takaisin hoitoonsa ja myi siinä tarkoituksessa pois toisen ravintolansa. Vuonna 1887 perustetusta Hotelli Kämpistä Seurahuone sai kovan kilpailijan.


title: Hotelli Seurahuone (Helsinki)

text: Seurahuone siirtyi vuonna 1902 kaupungin omistukseen, ja hotelli- ja ravintolatoiminnan vastuu siirtyi Wilhelm Noschisille. Hänen aikanaan toiminta siirtyi Kaivokadulle. Hotelli sai tilat Kaivokadun ja Heikinkadun kulmaan rakennetusta Armas Lindgrenin suunnittelemasta Vakuutusyhtiö Kalevan talosta, sillä Kalevan johtaja Uno Kurtén oli Noschisin ystävä. Hotelli avasi ovensa uusissa tiloissa vuonna 1914. Tuohon aikaan oli poikkeuksellista, että jokaisessa huoneessa oli puhelin, lämmin vesi ja keskuslämmitys. Seurahuoneessa asui noihin aikoihin paljon venäläisiä emigrantteja ja poliittisia pakolaisia. Hotellissa asui esimerkiksi tammikuusta heinäkuuhun 1919 venäläinen kenraali Nikolai Judenitš, joka suunnitteli sotaretkeä Pietarin valtaamiseksi.


title: Hotelli Seurahuone (Helsinki)

text: Wilhelm Noschis siirsi myöhemmin hotellin osakkeet ruotsalaisen vaimonsa Annan nimiin. Anna Noschis vastasi hotellista 1970-luvulle, jolloin Kaleva uhkasi muuttaa tilat supermarketiksi. Uhka kuitenkin väistyi, ja vastuunkantajaksi tuli Vuoristo-yhtiöt. Vuodesta 1973 alkaen ravintolaa piti pitkään Elanto ja vuoden 1996 jälkeen Restel, ensin yhteistyössä Elannon kanssa ja vuodesta 2004 alkaen yksin. Vuonna 2018 hotellin osti Helsingin yliopiston ylioppilaskunta, joka aikoo yhdistää hotelliin myös osan viereisestä Uudesta ylioppilastalosta.


title: HMS Lancaster (F229)

text: HMS Lancaster (viirinumero F229) on Britannian Kuninkaallisen laivaston tyypin 23 fregatti.


title: HMS Lancaster (F229)

text: Alus tilattiin 15. heinäkuuta 1986 Yarrow Shipbuildersilta. Sen köli laskettiin 18. joulukuuta 1987 ja alus laskettiin vesille 24. toukokuuta 1990. Alus otettiin palvelukseen 9. marraskuuta 1991.


title: HMS Lancaster (F229)

text: Alus osallistui vuonna 2009 Karibialla huumeiden salakuljetuksen torjuntaan sekä kuljetti uuden Gibraltarin kuvernöörin vara-amiraali Adrian Johnsin toimipaikkaansa. Helmikuussa 2010 se oli Afrikan sarven vesillä osana taisteluosasto 150:tä, jonka tehtävänä oli torjua merirosvousta sekä huumeiden, ihmisten ja aseiden salakuljetusta. Lisäksi osaston tehtävänä oli torjua muuta rikollisuutta sekä terrorismia.


title: HMS Lancaster (F229)

text:
Syyskuussa 2010 alus siirrettiin Portsmouthissa telakalle modernisoitavaksi. Se palasi telakalta alkuvuodesta 2012 ja alus palasi palvelukseen keväällä 2013. Kaikkiaan 17,9 miljoonan punnan tilaus sisälsi viestijärjestelmien, Sea Wolf -ohjusten ja taistelunjohdon uudistamisen. Alukselle asennettiin lisäksi 30 millimetrin kauko-ohjattu pikatykki sekä vakaajat. Kumpikin aluksen akseleista uusittiin, neljä uutta dieselgeneraattoria asennettiin sekä runko maalattiin. Lisäksi majoitus-, vapaa-ajan ja ruokailutilat kunnostettiin. Puolet aluksen miehistöstä palasi alukselle jo lokakuussa 2011 Charlie Guyn alaisuudessa ennen kuin Steve Moorhouse vastaanotti komentajan tehtävät marraskuussa.
Heinäkuusta elokuuhun 2013 alus oli jälleen Karibialla torjumassa huumeiden salakuljetusta, jolloin se takavarikoi lähellä Puerto Ricon rannikkoa pikaveneestä kaikkiaan 680 kg kokaiinia. Takavarikoidun huumeen arvoksi katukaupassa arvioitiin olevan noin 100 miljoonaa puntaa.


title: Ahlgren

text: Ahlgren on muun muassa seuraavien henkilöiden sukunimi:


title: Bootstrap

text: Bootstrap on englanninkielinen sana, joka tarkoittaa "saappaanraksia" eli saappaan takaosassa oleva lenkkiä, jonka avulla saapas on helppo vetää jalkaan ja josta sen voi ripustaa kuivumaan. Kielikuvana bootstrap tarkoittaa itsensä auttamista ilman ulkopuolista apua. Virheellisen käsityksen mukaan Paroni von Münchhausen olisi väittänyt vetäneensä itsensä ylös suosta pitämällä kiinni saappaanrakseistaan. Todellisuudessa teoksessa "Paroni von Münchhausenin seikkailut" hänen kerrotaan vetäneen itsensä hiuksista ylös.


title: Bootstrap

text: Bootstrap-sanan mukaan on nimetty muun muassa:


title: Lefortovon vankila

text: Lefortovon vankila on vankila Moskovassa Lefortovon kaupunginosassa.


title: Lefortovon vankila

text: Vankila on perustettu 1881 ja siirtyi 2005 Venäjän federaation oikeusministeriön alaisuuteen. Siitä vastaa FSB. Neuvostoliiton aikana sitä käytettiin tutkintavankilana ja siitä vastasi salainen palvelu KGB.


title: Lefortovon vankila

text: Stalinin kuolinvuoden 1953 jälkeen vankilassa ovat olleet muun muassa seuraavat henkilöt:


title: Phi Beta Kappa

text: Phi Beta Kappa Society on yhdysvaltalainen akateeminen veljeskuntajärjestö, jolla on 283 osastoa ja yli puoli miljoonaa jäsentä. Järjestö kertoo ylistävänsä ja kannattavansa erinomaisuutta vapaissa taidoissa ja tieteissä.


title: Phi Beta Kappa

text: Phi Beta Kappa perustettiin 5. joulukuuta 1776 College of William & Maryssa, Virginiassa. Se oli ensimmäinen kreikankielisillä kirjaimilla nimetty oppilaskunta ja vanhin vapaiden taitojen ja tieteiden järjestö sekä yksi vanhimmista ylioppilaskunnista Yhdysvalloissa.


title: Phi Beta Kappa

text: Phi Beta Kappa (ΦΒΚ) on lyhenne sanoista "Φιλοσοφία Βίου Κυβερνήτης" ("philosophia biou kybernētēs"), ”rakkaus oppimiseen on elämän opettaja” (engl. "Love of learning is the guide of life").


title: Phi Beta Kappa

text: Phi Beta Kappan tunnus on kultainen avain, johon on kaiverrettuna kolme tähteä, kirjaimet ΦΒΚ ja osoittava sormi.


title: Phi Beta Kappa

text: 17 Yhdysvaltain presidenttiä, 38 Korkeimman oikeuden tuomaria ja 136 Nobel-voittajaa on kuulunut Phi Beta Kappaan.


Maantiejuoksun Suomen-mestaruuskilpailut (SM-maantiejuoksut) ovat vuosittain järjestettävät yleisurheilun Suomen-mestaruuskilpailut maantiejuoksussa. Vuodesta 1996 lähtien miehet ja naiset ovat kilpailleet puolimaratonin mittaisella matkalla. Vuosina 1989–1995 miehet juoksivat 20 ja naiset 15 kilometriä. Vuosina 1989–1991 kilpailu juostiin lokakuussa, mutta nykyään SM-maantiejuoksut järjestetään keväällä, yleensä huhtikuun puolivälissä.


title: Maantiejuoksun Suomen-mestaruuskilpailut

text: Suomen Urheiluliiton mestaruuskilpailusääntöjen mukaan maantiejuoksun SM-kisojen kilpailureitti sijoitetaan kovapintaiselle alustalle (esim. asfaltti) jyrkkiä mutkia ja suuria korkeuseroja välttäen sekä käyttäen hyväksi ulkoilu- ja kävelyteitä tai liikenteeltä eristettyä ajoradan osaa.


text: Kipkurui ja Korir ovat Kenian kansalaisia, mutta heillä on edustusoikeus SM-kisoihin ja he ovat täten virallisia Suomen-mestareita.


title: Richie Havens

text: Richie Havens (21. tammikuuta 1941 – 22. huhtikuuta 2013) oli yhdysvaltalainen folklaulaja ja kitaristi.


title: Richie Havens

text: Havens esiintyi vuonna 1969 Woodstockin festivaalien ensimmäisenä esiintyjänä. Esiintyminen ja siitä tehty tallenne lisäsivät Havensin mainetta suuresti. Kolmetuntiseksi venynyt esitys oli osittain sattumaa: ennen Havensia aikatauluun merkityt esiintyjät eivät ehtineet paikalle ajoissa, joten Havens sai aloittaa, ja koska seuraavatkin olivat myöhässä, hän sai jatkaa tuntikausia.


title: Richie Havens

text: Havens julkaisi yli 25 albumia.


title: Vihersimput

text: Vihersimput (Hexagrammidae) on simppukaloihin kuuluva heimo. Heimon lajeja tavataan pohjoiselta Tyyneltämereltä.


title: Vihersimput

text: Vihersimppujen heimoon jaetaan 5 sukuun ja 12 lajiin. Aikaisemmin "Zaniolepis"-suvun lajien katsottiin muodostavan oman heimonsa kampasimput ("Zaniolepididae"). Ruumiinrakenteeltaan vihersimput ovat pitkänomaisia ja litteähköjä kaloja, jotka voivat kasvaa 25–125 cm pitkiksi. Suurin laji on kameleonttisimppu ("Ophiodon elongatus"). Heimon kaloilla on otsassa silmien yläpuolella värekarvoja, mutta muuten pää on piikitön. Selkäeviä on yksi pitkä, jonka keskellä on usein lovi, joka jakaa sen pehmeään ja piikikkääseen osaan. Vihersimpuilla ei ole uimarakkoa. Väritykseltään vihersimppulajit ovat vaihteleviä. Ne ovat usein vihertävän kirjavia ja väritys riippuu huomattavasti sukupuolesta, esiintymisalueesta ja paikallisesta ympäristöstä.


title: Vihersimput

text: Vihersimppuja tavataan pohjoiselta Tyyneltämreltä alueelta, joka ulottuu Japanista Beringinmeren kautta Alaskaan ja etelään Kaliforniaan asti. Helmivihersimppua ("H. stelleri") esiintyy myös Jäämerellä. Vihersimppulajit elävät suhteellisen matalissa vesissä ja syvimmillään niitä on tavattu 600 metrin syvyydessä. Niiden ravintoa ovat kalat, äyriäiset, meduusat ja muiden kalojen kutu. Tärkeitä kalastettavia lajeja ovat kamelonttisimppu, "Pleurogrammus"-suvun lajit ja kelppisimppu ("Hexagrammos decagrammus"). Monet muutkin vihersimpulajit ovat suosittuja vapaa-ajankalastuksen kohteita.


title: Mauri Härmä

text: Mauri Härmä (oik. Mauri Salomaa; s. 9. toukokuuta 1946 Vaasa) on iskelmälaulaja, joka toimi Dallapé-orkesterin laulusolistina vuosina 1977–1982.


title: Mauri Härmä

text: Härmä vietti lapsuutensa ja nuoruutensa Etelä-Pohjanmaalla Kauhajoella asutustilallisen poikana harrastaen nuorena harmonikan soittoa. Hän osallistui 1960-luvun alussa yhteensä 12 iskelmälaulukilpailuun, joista voitti yhdeksän. Laulukilpailujen hyvästä menestyksestä sekä erään kilpailun tuomarina toimineen Olavi Virran kannustuksesta alkoi Härmän laulajan ura eri tanssiorkestereissa. Vuosina 1977–1978 hän opiskeli laulua Ture Aran oppilaana.


title: Mauri Härmä

text: 1960-luvun alkupuolella Mauri Härmä oli kauhajokelaisen Mauri Salon tangoyhtyeen solistina. Muutettuaan Helsinkiin vuonna 1966 hän pääsi kuuluisan Jorma Weneskosken orkesterin solistiksi. Härmä kierteli tuolloin myös muiden orkesterien vierailevana solistina ympäri maata. Weneskosken kanssa hän esiintyi usein ”Hämiksen tansseissa” (nykyisellä Tavastialla). Weneskoski keksi taiteilijanimen Mauri Härmä laulajan pohjalaisen syntyperän innoittamana.


title: Mauri Härmä

text: 1970-luvun alussa Härmä siirtyi solistiksi Rauno Eskelisen Helsinki Humppaan, joka esiintyi paljon Dipolin tanssi-illoissa. Orkesterin sovitukset olivat taitavien sovittajien tekemiä (mm. Matti Viljanen).


title: Mauri Härmä

text: Vuosina 1977–1982 Harmä esiintyi Dallapé-orkesterin solistina Kalevi Korven jälkeen. Orkesterin johtajana toimi vielä tuolloin Eero Lauresalo (ent. Lindroos), joka oli ollut Dallapé-orkesterissa vuodesta 1929 vastaten useista Dallapén levytysten sovituksista.


title: Mauri Härmä

text: Vuosien saatossa Härmälle kertyi runsaasti keikkamatkoja eri tanssiorkesterien kanssa. Esiintymispaikkoina olivat tanssilavojen lisäksi erilaiset nuoriso-, urheilu- ja seuraintalot sekä ravintolat. Härmä esiintyi näiden konserttien lisäksi muun muassa Radio Suomen "Lavalauantai"-ohjelmassa sekä Niilo Tarvajärven "Tervetuloa aamukahville" -lähetyksessä. Hän oli Lappeenrannan humppafestivaalien vakioesiintyjä ja esiintyi myös kerran Helsingin juhlaviikkojen konsertissa.


title: Mauri Härmä

text: Härmä on levyttänyt Unto Monosen tangot ”Kulta pikkuinen” ja ”Nuoruuden rakkaus”, ensin singleinä vuonna 1967 ja myöhemmin vuonna 1979 "Konkarit"-nimiselle albumille, jonka PSO tuotti.


title: Mauri Härmä

text: Mauri Härmän Dallapé-ajoista kerrotan tarkemmin "Tanssiorkesteri Dallapé" -nimisessä kirjassa, jonka ovat toimittaneet Marko Tikka ja Toivo Tamminen.


title: Mauri Härmä

text: Härmä työskenteli lauluharrastuksensa ohella rikostutkijana Helsingin poliisilaitoksen eri yksiköissä. Hän oli yli 20 vuotta rikoskomisariona Helsingin rikospoliisin murharyhmässä eli väkivaltarikosyksikössä, josta jäi eläkkeelle täysin palvelleena vuonna 2009. Härmä harrastaa nykyään vinyylilevyjen keräilyä kirpputoreja kierrellen.


title: Marko Kari

text: Marko Kari (s. 19. joulukuuta 1963) on suomalainen Tampereella asuva kirjailija. Kari on työskennellyt muun muassa kirjastovirkailijana.


title: Marko Kari

text: Kari on kirjoittanut kaksi kauhuromaania "Reviiri" ja "Verikaste". Hän sai esikoisromaanistaan J. H. Erkon palkinnon.


title: Päivi Perttula

text: Päivi Perttula (s. 19. lokakuuta 1966) on suomalainen kirjailija.


title: Päivi Perttula

text: Perttula sai romaanistaan "Suhdetta" J. H. Erkon palkinnon.


title: Marjatta Schier

text: Marjatta Schier (s. 8. tammikuuta 1942) on suomalainen kirjailija.


title: Marjatta Schier

text: Schier sai novellikokoelmastaan "Myrkkyliljat" J. H. Erkon palkinnon.


title: 13 Reasons to Rock

text: 13 Reasons to Rock on suomalaisesta Popeda-yhtyeestä tunnetun kitaristi Costello Hautamäen toinen albumi sooloartistina. Se julkaistiin vuonna 2003.


title: 13 Reasons to Rock

text: Kappale "Midnight sun" on julkaistu suomeksi nimellä "Kun mies unelmoi", "Mercury blues" nimellä "Pakko saada BMW" ja "Boogie like a man", jonka suomennos "Lemmenkipee menninkäinen" löytyy Popedan "Häkää!"-albumilta vuodelta 2005.


title: Rotherham United FC

text: Rotherham United Football Club on englantilainen, vuonna 1925 perustettu jalkapalloseura, jonka kotipaikka on South Yorkshiressa sijaitseva Rotherham. Se pelaa kaudella 2018–2019 Mestaruussarjassa, Englannin toiseksi korkeimmalla sarjatasolla, jonne se nousi takaisin keväällä 2018 pelattuaan yhden kauden Ykkösliigassa. Seuran peliasun päävärit ovat perinteisesti olleet punainen ja valkoinen. Joukkue pelaa kotiottelunsa vuonna 2012 valmistuneella New York Stadiumilla. Seuran ja sen edeltäjän Rotherham Countyn kotistadion vuodesta 1907 vuoteen 2008 oli Millmoor.


title: Rotherham United FC

text: Rotherham Unitedin juuret ulottuvat vuoteen 1870, jolloin perustettiin Thornhill-niminen seura. Vuonna 1877 se pidensi nimensä Thornhill Unitediksi. Vuonna 1905 seuran nimeksi tuli Rotherham County ja vuonna 1925 se yhdistyi Rotherham Townin kanssa Rotherham Unitediksi. Se on pelannut suurimman osan historiastaan Englannin liigan kolmanneksi korkeimmalla sarjatasolla. Se pelasi 2000-luvun alussa Englannin toiseksi korkeimmalla sarjatasolla mutta putosi vuosiksi kolmannelle ja neljännelle sarjatasolle. Kaudella 2012–2013 se sijoittui Kakkosliigassa toiseksi ja nousi kolmannelle sarjatasolle Ykkösliigaan. Seuraavalla kaudella se pääsi Ykkösliigan nousukarsintaan, jonka loppuottelussa se voitti Leyton Orientin ja nousi Mestaruussarjaan. Kakkostasolla Rotherham pelasi tällä kertaa kolme kautta. Kauden 2017–2018 Rotherham pelasi Ykkösliigassa mutta nousi keväällä 2018 jälleen ylemmäs voitettuaan nousukarsintojen loppuottelussa Shrewsbury Townin jatkoajalla 2–1 puolustaja Richard Woodin tehtyä joukkueen molemmat maalit.


title: Rotherham United FC

text: Vuonna 1961 Rotherham United pelasi Liigacupin loppuottelussa, jossa se hävisi Aston Villalle voitettuaan ensimmäisen osaottelun 2–0 mutta hävittyään toisen jatkoajalla 3–2.


title: Rotherham United FC

text: Rotherham Unitedin managerina ovat toimineet muun muassa Englannin maajoukkueen kapteenina pelannut Emlyn Hughes sekä 2000-luvulla Ronnie Moore ja Steve Evans. Helmikuussa 2016 manageriksi nimitettiin Neil Warnock, jonka johdolla joukkue nousi putoamisviivan alapuolelta ja säilytti sarjapaikkansa Mestaruussarjassa yhdeksän pisteen turvin. Kesäkuussa 2016 uudeksi manageriksi tuli Alan Stubbs mutta hän sai potkut jo lokakuussa. Hänen jälkeensä Kenny Jackett sai toimia managerina vain 39 päivää. Jackettin jälkeen managerina on toiminut seuran entinen pelaaja Paul Warne.


title: Rotherham United FC

text: Seuran lempinimiä ovat "The Millers" ja "The Merry Millers".


title: Les Bons

text: Les Bons on kylä Andorrassa, Encampin kunnassa. Kylässä oli 1 159 asukasta vuoden 2017 arvioissa. Kylä sijaitsee noin 1 600 metrin korkeudessa.


title: Keravan jäähalli

text: Keravan jäähalli sijaitsee Kalevan urheilupuistossa, ja se toimii Mestis-seura HCK:n kotihallina. Halli valmistui vuonna 1988, ja sen katsomossa on 2 000 paikkaa, joista 1 500 on istumapaikkoja. Jääkiekkokaukalon lisäksi hallissa on juoksusuora sekä kuntosali.


title: Keravan jäähalli

text: HCK:n ohella hallia käyttää muun muassa Shakers Ringette sekä KJT


title: S/S Elias Lönnrot

text: S/S Elias Lönnrot oli suomalainen siipiratashöyrylaiva joka oli liikenteessä vuosina 1865–1923 ensin Pyhäjärvellä ja sen jälkeen Näsijärvellä ja viimeksi Keurusselällä. Laivan pituus oli 100 jalkaa, leveys 27,5 jalkaa, ja sen voimanlähteenä oli 80 hevosvoiman höyrykone. Laivan suunnitteli saksalainen insinööri Hermann Kauffman. Laiva rakennettiin Tampereen Pellava- ja Rauta-Teollisuus Oy:n telakalla Tampereella, ja se laskettiin vesille 6. kesäkuuta 1865. Laivan rakennuttaja ruukinpatruuna Adolf Törngren nimesi sen entisen kotiopettajansa Elias Lönnrotin mukaan.


title: S/S Elias Lönnrot

text: "Elias Lönnrot" liikennöi aluksi Pyhäjärvellä Tampereen ja Lempäälän välillä yhdessä vuonna 1866 valmistuneen siipirataslaiva "Vanajan" kanssa, joka liikennöi taas Lempäälän ja Hämeenlinnan välillä. Ennen Lempäälän kanavan valmistumista Kuokkalankoski esti suoran laivaliikenteen Tampereelta Hämeenlinnaan. Koskesta pääsi 1860-luvulla nousemaan laiva vain kaksi kertaa, heinäkuussa 1863 potkurihöyrylaiva Ilmarinen ja vuonna 1866 siipirataslaiva S/S "Vanaja". Ennen kanavan valmistumista matkustajat siirtyivät jalan maakannaksen yli Havaslahdesta Pyhäjärven puolelle Kirkkojärven rantaan. Lempäälän kanavan valmistuttua 1874 siipirataslaiva "Vanaja" saattoi liikennöidä koko matkalla, mutta "Elias Lönnrot" oli rataskoneistoineen liian leveä sopiakseen kanavan sulkuun.


title: S/S Elias Lönnrot

text: Hämeenlinnan ja Tampereen välinen matkuistajalaivaliikenne päättyi 1876, kun Hämeenlinna-Tampere rautatie valmistui. "Elias Lönnrot" siirrettiin samana vuonna Näsijärvelle, jossa se sitten liikennöi vuoteen 1890 saakka Tampereelta Kuruun ja Teiskoon. Laiva hinasi myös tukkeja ja kuljetti huvimatkalaisia. Vuonna 1890 tehtailija G. A. Serlachius osti laivan, ja tämän jälkeen laiva liikennöi Keurusselällä Mäntän ja Keuruun välillä pääasiassa hinaamassa tukkilauttoja Serlachiuksen Mäntän-tehtaille. Vuonna 1897 valmistunut Haapamäki-Jyväskylä-rata lopetti säännöllisen päivittäisen laivaliikenteen Mäntän ja Keuruun välillä. Lopullisesti "Elias Lönnrotin" liikennöinti päättyi, kun Kolhon ja Keuruun välille valmistui maantie 1923. Liikenteestä poisotettu laiva romutettiin Mäntässä 1926.


title: S/S Elias Lönnrot

text: Vuonna 1986 valmistunut M/S "Elias Lönnrot" on dieselkäyttöinen replika alkuperäisestä siipiratasalus "Elias Lönnrotista". Se tekee kesäisin risteilyjä Keurusselällä.


title: Lentulus Batiatus

text: Gnaeus Cornelius Lentulus Batiatus (tai, Vatia) oli roomalainen, joka omisti gladiaattorikoulun () Capuassa lähellä Vesuvius-vuorta Etelä-Italiassa. Koulu on jäänyt historiankirjoitukseen, koska sieltä pakeni traakialaisen orjan Spartacuksen johdolla 70−78 orjaa vuonna 73 eaa. Tämä tapahtuma aloitti kolmantena orjasotana tunnetun Spartacuksen johtaman orjakapinan (73−71 eaa.).


title: Lentulus Batiatus

text: Cambridgen ja Harvardin latinan professorina tunnettu Shackleton Bailey on arvellut, että antiikin historioitsijoiden mainitsema nimi "Batiatus" saattaisi olla korruptoitunut muoto cognomenista "Vatia", mikä tarkoittaisi, että Cornelius Lentulus Vatia olisi ollut Cornelius Lentulus-sukuun adoptoitu mies, joka on syntyään ollut Servilius-suvun Vatia haaraan kuuluva Servilius Vatia. Toinen vaihtoehto on, että hän olisi ollut Corneliuksen suvun Lentulus-haaraan kuulunut mies, joka olisi adoptoitu Servilius Vatian sukuhaaraan.


title: Lentulus Batiatus

text: Peter Ustinov esitti Batiatusta Stanley Kubrickin elokuvassa "Spartacus" vuonna 1960 saaden roolistaan parhaan sivuosanäyttelijän Oscarin.


title: Lentulus Batiatus

text: Ian McNeice esitti Batiatusta vuoden 2004 minisarjassa "Spartacus".


title: Lentulus Batiatus

text: John Hannah esitti Batiatusta Starz-televisiokanavan televisiosarjoissa "" (2010) ja "" (2011).


title: Apotti-hanke

text: Apotti on laaja-alainen sosiaali- ja terveydenhuollon muutoshanke. Hankkeen keskeisenä tavoitteena on alueellisesti yhtenäinen sosiaali- ja terveydenhuollon järjestelmä, joka mahdollistaa toiminnan kehittämisen ja sitä kautta paremman laadun.


title: Apotti-hanke

text: Apotti ei ole pelkkä it-hanke, vaan toiminnanmuutoshanke. Apotissa on sovittu yhteisiä toiminnan muutoksen painopistealueita, kuten prosessien yhtenäistäminen. Kehityskohteeksi on valittu esimerkiksi lastensuojelun prosessi, jossa kehitetään sekä yhteistä prosessia, että yhteisiä toimintamallien kehittämistapoja.


title: Apotti-hanke

text: Uudessa tieto- ja toiminnanohjausjärjestelmässä kaikki asiakasta tai potilasta koskeva tieto on ajantasaisesti käytettävissä hoito- ja palvelutilanteessa. Tämä mahdollistaa toimintatapojen uudistamisen. Apotin avulla palveluita pystytään myös paremmin kohdentamaan niitä eniten tarvitseville. Apotissa ovat mukana Helsinki, Vantaa, Kirkkonummi, Kauniainen, Tuusula ja HUS. Myös muut HUS-alueen kunnat voivat liittyä hankkeeseen KL-Kuntahankinnat Oy:n kautta.


title: Apotti-hanke

text: Hankkeen kokonaiskustannusarvio kymmenessä vuodessa on 575 miljoonaa euroa. Itse järjestelmän kustannus kokonaissummasta on 385 miljoonaa euroa. Hinta sisältää järjestelmän käyttöoikeudet, toteutus- ja käyttöönottoprojektit, mukaan lukien tarvittavat integraatiot, ylläpidon, tuen sekä järjestelmän uudet versiot 10 vuoden sopimuskaudelle. Lisäksi kokonaishinnassa on huomioitu Oy Apotti Ab:n kustannukset 10 vuoden ajalle. Nykyisten hankintarenkaan käytössä olevien toimimattomien potilastietojärjestelmien kustannukset ovat noin 45 miljoonaa euroa vuodessa. Apotin toteutuksen ja käyttöönottojen jälkeen vuosittainen kokonaiskustannus on noin 43 miljoonaa euroa vuodessa.


title: Apotti-hanke

text: Apotin kotisivut


title: Forssa (Borlänge)

text: Forssa (nimi kirjoitetaan silloin tällöin myös muodossa Forsa) on kaupunginosa Borlängessä Ruotsissa. Siellä asuu 3900 ihmistä. Alueeseen kuuluvat myös Hushagenin ja Bergslagsbynin kaupunginosat.


title: Forssa (Borlänge)

text: Forssan tienoon asuntokanta koostuu paljolti työläisasunnoista, joista osa on nykyaikaista tuotantoa ja vanhimmat 1800-luvulta. Alueen 2100 asunnosta 750 on pientaloja ja loput huoneistoja. Hushagenissa on 1800-luvun lopulla rautatieverkon laajentamisen yhteydessä rakennettuja vuokrakasarmeita, Bergslagsbynissä taas 1910-luvulla virkamiesten asunnoiksi rakennettuja pientaloja. Kumpaakin aluetta pidetään kulttuurihistoriallisesti merkittävänä, minkä takia ne on määrätty säilytettäviksi nykyisellään. Lähimpänä Forssan keskustaa sijaitsee asumisoikeusasuntoja.


title: Forssa (Borlänge)

text: Forssassa on Forssaängskolan, jossa on luokat 1-6 sekä Forssaklackskolan, jossa on luokat 7-9. Lisäksi siellä on kaksi lukiota: Hushagsgymnasiet ja Erikslundsgymnasiet.


title: Forssa (Borlänge)

text: Forssassa toimii vahvasta nuorisotyöstään tunnettu jalkapalloseura Forssa BK.


title: Forssa (Borlänge)

text: Forssa mainitaan 1980-luvulla suosituksi tulleessa pop-iskelmässä "Köppäbävisan".


title: Antero de Quental

text: Antero Tarquíno de Quental (1842–1891) oli portugalilainen runoilija. Hän oli kansallisromantiikkaa vastustavan Coimbran koulukunnan johtajia, laadultaan mietiskelevä, pessimismiin kallistuva lyyrikko.Teoksessa "Maailmankirjallisuuden kultainen kirja 7 : Espanjan ja Portugalin kirjallisuuden kultainen kirja" (WSOY, 1954) on suomennettuna kaksi runoa: "Kädestä Luojan" ja "Nocturno".


title: Suomen joukkue jääkiekon maailmanmestaruuskilpailuissa 1999

text: Suomen jääkiekkomaajoukkue vuoden 1999 maailmanmestaruuskisoissa jotka järjestettiin Norjassa.


title: Péguy Luyindula

text: Péguy Makanda Luyindula (s. 25. toukokuuta 1979 Kinshasa, Zaire, Kongon demokraattinen tasavalta) on ranskalainen jalkapalloilija. Hän edustaa Major League Soccerissa pelaavaa New York Red Bullsia ja on pelipaikaltaan hyökkääjä. Hänen pelinumeronsa on 88.


title: Péguy Luyindula

text: Pisimmän ajan urastaan hän on pelannut ranskalaisessa Paris Saint-Germainissa. Hän pelasi siellä vuodet 2007–2012 tehden 130 sarjapelissä 19 maalia. Sitä ennen hän pelasi ranskalaisissa Niortissa, RC Strasbourgissa, Lyonissa, Marseillessa ja Auxerressa sekä espanjalaisessa Levantessa. Yhdysvaltojen pääsarjassa pelaavaan New York Red Bullsiin hän siirtyi 19. maaliskuuta 2013.


title: Wipeout 3

text: Wipeout 3, julkaistu Euroopassa ja Japanissa nimellä Wip3out, on tulevaisuuteen sijoittuva ajopeli, jonka on suunnitellut ja julkaissut Psygnosis ainoastaan PlayStation -pelialustalle. Wipeout 3 on Wipeout-pelisarjan neljäs osa, ja se julkaistiin Euroopassa ja Pohjois-Amerikassa syyskuussa 1999. Se oli ensimmäinen Psygnosisin Leedsin studion julkaisema videopeli. Peli julkaistiin uudelleen Euroopassa elokuussa 2000 nimellä "Wipeout 3: Special Edition". Pelaajan tehtävänä on ohjata erittäin nopeita antigravitaatiokilpureita ja käyttää aseita saadakseen muut kilpailijat ulos kisasta.


title: Wipeout 3

text: Psygnosisin kehittäjät pyysivät The Designers Republicia luomaan yksinkertaisen värimaailman, valikot sekä radat. Psygnosisin omien työntekijöiden mukaan vaatimuksena oli ”uskottavan todellisuuden” toteutuminen. "Wipeout 3" on yksi harvoista Playstation-peleistä, joita voi pelata korkearesoluutiotilassa. Merkittävää on myös se, että pelissä on mahdollisuus korjata laajakuvaa. Pelin soundtrack on sekoitus teknoa ja electronicaa. Kappaleet on valinnut DJ Sasha, ja häntä avustivat Orbital ja The Chemical Brothers.


title: Wipeout 3

text: Peli sai paljon hyvää palautetta kriitikoilta, varsinkin grafiikasta, musiikista ja muotoilun pienistä yksityiskohdista. Pelin vaikeus ja uuden sisällön puuttuminen olivat suurimmat kritiikin kohteet. Vaikka peli sai hyvää palautetta, se oli taloudellisesti pettymys. "Wipeout 3" oli pelisarjan viimeinen Playstationille julkaistu osa. Seuraava osa, Wipeout Fusion, julkaistiin PlayStation 2:lle.


title: Wipeout 3

text: "Wipeout 3" on ajopeli, jossa on samat perusasiat kuin edeltäjissään. Pelaaja osallistuu F7200 Anti-Gravity Race League -kilpasarjaan. Pelaaja ohjaa tulevaisuuden antigravitaatiokilpuria, jonka omistavat kilpa-ajoyritykset. Pelissä on kahdeksan rataa ja neljä piilotetettua prototyyppirataa. Jokainen alus on suojattu energiakilvellä, joka suojaa pelaajaa vahingoilta. Jos kilpi on pois päältä, pelaaja voidaan suistaa radalta. Kilpi voidaan ladata varikolla: mitä vähemmän aikaa viettää varikkosuoralla, sitä vähemmän kilpi latautuu.


title: Wipeout 3

text: Kilven lisäksi jokaisessa kilpurissa on paineilmajarrut, jotta kilpuria voi hallita tiukoissa mutkissa. Pelissä on myös ”hyper-boost”-painike, joka tuo hetkellisesti lisää vauhtia. Se vie kuitenkin energiaa kilvestä, mikä tekee kilpurista haavoittuvamman.


title: Wipeout 3

text: Jokaisella kilparadalla on hajallaan aseverkkoja, jotka antavat helpotusta peliin. "Wipeout 3" sisältää uusia aseita sekä viisi edellisistä peleistä tuttua asetta. Aseet on jaettu puolustaviin ja hyökkääviin: esimerkiksi kilpi suojaa kilpuria vahingoilta, ja raketeilla, ohjuksilla ja miinoilla voi yrittää suistaa vastustajan ulos. Pelaajat voivat käyttää myös autopilottia selvitäkseen vaikeista käännöksistä.


title: Wipeout 3

text: Tavallisessa pelitilassa kolme parasta kilpuria saavat mitalit. Jokaisen kilpailijan tulee ohittaa väliaikapiste tietyn ajan kuluessa tai hänet hylätään. Voittamalla kultamitaleja pelaaja voi avata uusia ratoja ja kilpureita. "Wipeout 3" sisältää myös muita pelitiloja, kuten tilan, jossa haasteena on lyödä tietty aika. ”Eliminator”-tilassa pelaajat saavat pisteitä vahingoittamalla muita kilpureita ja ajamalla kierroksia. ”Tournament”-tilassa pelaaja kilpailee useilla radoilla ja saa pisteitä sijoituksensa mukaan.


title: Wipeout 3

text: Kehittäessään seuraavaa "Wipeout"-sarjan peliä Psygnosis vaati edellisten pelien luojia tarkastelemaan niistä saatuja yksilöllisiä ajokokemuksia. Psygnosis halusi tehdä pelistä helpon uusille pelaajille, joten siihen tehtiin nopeavauhtisia kilpureita ja vanhat radat pidettiin helppoina uusille pelaajille. Peli vaikeutuu uusien ratojen myötä, joten se säilyy mielenkiintoisena myös kokeneille pelaajille. "Wipeout 3" oli pelisarjan ensimmäinen peli, jossa ohjaamiseen käytettiin analogisia sauvoja, mikä takasi tasaisemman ohjauksen.


title: Wipeout 3

text: Psygnosis pyysi graafiseen suunnitteluun keskittyneeltä The Designers Republicilta apua suunnitteluun. The Designers Republic, joka on tunnettu teknoalbumien kansikuvista, suunnitteli pelin kuvakkeet, tuloslistat, värimaailman sekä oman kirjasintyypin. Futurististen ratojen ulkonäköä ja niiden tuntemista rajoitettiin, jotta pelissä säilyisi tietynlainen, uskottava herkkyys. Johtava suunnittelija Nicky Westcott sanoi: "[Psygnosis] yritti tehdä tulevaisuuden maailmasta realistisen, joten taivaasta ei tehty myrkynoranssia, siellä ei ole kymmentä kuuta lentelemässä ympäriinsä eikä maailma näytä tulleen hulluksi. Se on hyvin hillitty ja paljon tarkempi". Pelin grafiikoita oltiin kehitetty edellisiin osiin verrattuna, ja se oli pelisarjan ensimmäinen osa, jota pystyi pelaamaan korkean resoluution tilassa (640×480 tai 480i).


title: Wipeout 3

text: Sarjan edellisten osien tapaan "Wipeout 3" sisälsi musiikkia tekno- ja electronica-artisteilta, kuten The Chemical Brothersilta, Orbitalilta ja Propellerheadsilta. Psygnosisin kehitysmanageri Enda Carey toi musiikin mukaan pelin kehitykseen jo alussa sen sijaan, että se olisi ollut vain viime hetken lisäys. Toisin kuin edellisten osien soundtrackeissä, tässä pelissä oli yksi musiikkijohtaja, DJ Sasha, joka työskenteli artistien kanssa saadakseen aikaan yhtenäisen soundtrackin. Sasha lisäsi soundtrackiin lukuisia omia kappaleitaan, jotka hän oli tehnyt peliä varten. Pelin jakelualustana oli Mixed Mode CD, mikä mahdollisti soundtrackin soittamisen tavallisissa levysoittimissa. Markkinoidakseen peliä ja soundtrackia Psygnosis sponsoroi DJ Sashalle "Global Underground" -nimisen kiertueen.


title: Wipeout 3

text: Yleensä kriitikoiden suhtautuminen peliin oli positiivista. Arviolta 87 prosenttia 29 arvioijasta piti peliä hyvänä GameRankingsin arvion mukaan, ja se sai 89 pistettä sadasta Metacriticiltä. IGN nimesi pelin pelisarjan helppokäyttöisemmäksi, ja sivuston mukaan peli oli 92. paras vuonna 2009. Hyvästä palautteesta huolimatta "Wipeout 3" ei ollut taloudellinen menestys.


title: Wipeout 3

text: Nopeatempoisuus ja grafiikat olivat kriitikoiden mielestä selvästi pelin vahvuudet. The Guardianin Jack Schofield oli yllättynyt yksityiskohtien tasosta ja sanoi, että ”grafiikat ovat paremmat kuin mihin uskoisi PlayStationin pystyvän”. Game Revolutionin arvostelijat ylistivät pelin uusia ominaisuuksia, etenkin uusia aseita ja mahdollisuutta kaksinpeliin. The Designers Republicin työtä kehuttiin, kisojen tapahtumapaikkoja pidettiin hyvin todenmukaisina ja kappalevalikoimaa hyvänä.


title: Wipeout 3

text: Arvostelijat nimesivät pelin suurimmaksi virheeksi jyrkät mutkat. "The San Diego Union-Tribune" -lehden toimittaja David Canter sanoi, että vaikeustason kehittyminen oli ”naurettavaa” ja ”Tournament”-tilassa vaikeustaso nousi suoraan ”erittäin helposta erittäin vaikeaan”. Tosin analogisen sauvan käyttämisen todettiin helpottavan kilpurin hallintaa.


title: Wipeout 3

text: Arvostelijat, jotka antoivat pelille huonon arvion, olivat pettyneitä siihen, että peli liikkui hieman uusilla urilla. The Timesin Stuart Miles myönsi "Wipeout 3:n" olevan hyvä peli, mutta hän oli odottanut siltä paljon enemmän: ”Ohjelmoijien olisi pitänyt keskittyä enemmän yleiseen ulkonäköön eikä sen sijaan kehittää nykyistä pelattavuutta.” Gamasutran Alistair Wallace vertasi peliä sen edeltäjään, "Wipeout 2097:ään": ”Nautin Wipeout 3:sta – –mutta uskon että sarjasta ovat loppuneet ideat. Silmukan silmukoiden tekeminen ei ole iso asia”. GameSpotin yhteenvedossa todettiin, että "Wipeout 3" on loistava kilpa-ajopeli mutta se ei silti voita "Wipeout 297:ää" parhaana futuristisena kilpa-ajopelinä.


title: Wipeout 3

text: Pelin erikoisversio julkaistiin yksinomaan Euroopassa 14. heinäkuuta 2000.. "Wipeout 3 Special Edition" sisälsi muutamia pieniä muutoksia pelattavuuteen, kuten kilpureiden fysiikkaan, automaattitallennukset ja tekoälyn vikojen korjaukset. Siihen oli lisätty myös kahdeksan rataa edellisistä Wipeout peleistä (kolme "Wipeoutista" ja viisi "Wipeout 2097:stä") ja kaksi piilotettua prototyyppirataa, jotka olivat olleet saatavilla vain Japanin versiossa. Näin ratojen lukumäärä nousi 22:een. "Special Edition" mahdollisti myös neljän hengen pelaamisen kahta televisiota ja kahta konsolia käyttäen. "Wipeout 3" oli pelisarjan viimeinen osa, joka julkaistiin Playstationille. Pelisarjan seuraava osa, "Wipeout Fusion", julkaistiin 2002 ainoastaan PlayStation 2:lle. Peli esitteli uusia ratoja, kilpureita, aseita sekä parannellun tekoälyn.


title: Qvist

text: Qvist, Quist, Kvist on muun muassa seuraavien henkilöiden sukunimi:


title: Normannin kieli

text: Normannin kieli on romaaninen kieli, jota puhutaan Ranskan Normandiassa sekä Isoon-Britanniaan kuuluvilla Kanaalisaarilla. Normannin kieli kuuluu romaanisten kielten d’oïl-kieliin.


title: Normannin kieli

text: Normannin kielestä käytetään myös nimeä normanniranska, mutta tätä termiä käytetään myös anglonormannin kielestä ja lakiranskasta, joka oli lakikielenä keskiajalla Englannissa.


title: Normannin kieli

text: Normannin kieli on puhuttu kieli Normandiassa. Sillä ei ole virallisen kielen asemaa, mutta se luokitellaan alueelliseksi kieleksi.


title: Normannin kieli

text: Kanaalisaarilla normannin kieli on kehittynyt erillään mutta ei eristyksissä kielen muihin puhuma-alueisiin nähden. Brittiläis-irlantilaisen neuvoston päätöksestä Britannian ja Irlannin hallitukset ovat tunnustaneet Jerseyn saarella Jerseyn murteen, Guernseyn saarella Guernseyn murteen ja Sarkin saarella Sarkin murteen alueellisiksi kieliksi.


title: Normannin kieli

text: Isoglossi, jota sanotaan Joret'n linjaksi, jakaa normannin kielen pohjois- ja etelämurteet. Normannin kielen länsi- ja itämurteilla on myös merkittaviä eroja.


title: Loima

text: Loima (myös "Loimankylä") on kylä Huittisissa Satakunnan maakunnassa. Se sijaitsee Loimijoen varrella, noin kolme kilometriä kaupungin keskustaajaman Lauttakylän eteläpuolella.


title: Loima

text: Loimassa toimii vuonna 1892 perustettu Länsi-Suomen opisto, joka on maan vanhin suomenkielinen kansanopisto. Kylässä on lisäksi oma koulu. Loiman kylä tunnetaan myös presidentti Risto Rytin synnyinpaikkana. Hänen syntymäkotinsa purettiin jo 1930-luvulla, mutta sen paikalla on nykyään muistomerkki. Rytin nuoruusvuosien kotitalo puolestaan siirrettiin Loimankylästä toisaalle Huittisiin vuonna 2004.


title: Ernst Edvard Qvist

text: Ernst Edvard Qvist (10. toukokuuta 1839 Hamina – 29. lokakuuta 1910 Helsinki) oli suomalainen kemisti-insinööri. Hän sai valtioneuvoksen arvonimen 1899. Hän toimi kemian teknologian opettajana 1872–1903 Polyteknillisessä koulussa, jonka nimi muuttui 1879 Polyteknilliseksi opistoksi, ja oli opiston rehtori 1880–1903. Qvist oli myös sementtikoelaitoksen johtaja ja vuodesta 1877 paloviinantarkastaja Helsingissä.


title: Ernst Edvard Qvist

text: Ernst Edvard Qvistin puoliso oli Anna Franciska Snellman, Helsingin kirkkoherra Frans Arvid Snellmanin tytär. Heidän lapsiaan olivat kuvanveistäjä Gerda Qvist, kemian professori Walter Qvist ja kansakouluntarkastaja Johannes Qvist. Lehtimies Carl Immanuel Qvist oli Ernst Edvard Qvistin veli.


title: Juutilainen

text: Juutilainen on suomenkielinen sukunimi. Juutilainen-nimisiä henkilöitä:


title: Mäntynärhi

text: Mäntynärhi ("Gymnorhinus cyanocephalus") on varisten heimoon kuuluva varpuslintu. Se on sukunsa ainoa laji.


title: Mäntynärhi

text: Mäntynärhi on 25,5 cm pitkä. Se on väriltään kokonaan sininen, ja sillä on pitkä nokka sekä suhteellisen lyhyt pyrstö.


title: Mäntynärhi

text: Mäntynärheä tavataan Yhdysvaltain länsiosissa sekä Meksikon luoteisosissa. Lajin kannat ovat pienentyneet ja se on luokiteltu vaarantuneeksi. Mäntynärhi on pääsoin paikkalintu, mutta huonoina männyn siemenvuosina se voi lähteä pitkille vaelluksille.


title: Mäntynärhi

text: Mäntynärhi elää avoimissa metsissä. Se suosii erityisesti mänty-kataja-metsiä.


title: Mäntynärhi

text: Mäntynärhi tekee kuppimaisen pesänsä puuhun ja munii 2–5 munaa.


title: Mäntynärhi

text: Mäntynärhi käyttää ravinnokseen erityisesti mäntyjen siemeniä. Se on kuitenkin kaikkiruokainen ja syö lisäksi marjoja, jyviä, niveljalkaisia, liskoja, käärmeitä, linnunpoikasia sekä pieniä nisäkkäitä.


title: Walter Qvist

text: Walter Gunnar Theodor Qvist (9. heinäkuuta 1890 – 8. helmikuuta 1961 Turku) oli suomalainen kemisti ja Åbo Akademin professori.


title: Walter Qvist

text: Walter Qvistin vanhemmat olivat valtioneuvos Ernst Edvard Qvist sekä Anna Franciska Snellman. Kuvanveistäjä Gerda Qvist oli hänen siskonsa.


title: Walter Qvist

text: Qvist kirjoitti ylioppilaaksi 1912, valmistui filosofian kandidaatiksi 1914 ja väitteli tohtoriksi 1919. Hän oli vuosina 1918–1919 Kymin tehtaiden ja vuosina 1919–1924 Åströmin tehtaiden kemiallisen laboratorion johtajana Qvist oli vuodesta 1922 Åbo Akademin dosentti ja sitten vuodesta 1926 yleisen kemian teknologian professori. Hän oli Åbo Akademin kauppakorkeakoulun rehtori 1929–1957 sekä Åbo Akademin kemiallis-teknillisen tiedekunnan dekaani 1928–1954 ja vararehtori 1942–1946. Hän kuului Vakuutusyhtiö Sammon johtokuntaan vuodesta 1922 ja Turun Säästöpankin hallitukseen vuodesta 1944. Hänet vihittiin kauppatieteen kunniatohtoriksi 1958.


title: Temppupotkulautailu

text: Temppupotkulautailu eli scoottaus on extreme-urheilulaji, jossa tehdään temppuja lajiin tarkoitetulla kaksipyöräisellä temppupotkulaudalla. Scoottausta harrastetaan sekä urbaanissa ympäristössä että skeittiparkeissa.


title: Temppupotkulautailu

text: Scoottauksen tyylit rajoittuvat ”parkki”-scoottaukseen ja ”street”-scoottaukseen. Street-scoottauksessa käytetään esimerkiksi kaiteita ”reilaamiseen”, betonirakenteita ja portaita temppujentekoon. Parkissa taas tehdään esimerkiksi voltteja tai muita korkeita ilmatemppuja. Parkeissa on erilaisia ramppeja, hyppyreitä ja kouruja. Suomessa scoottaus on vakiintunut harrastus suomalaisen scoottaus-skenen ansiosta. Scoottausta harrastetaan yleensä vain Amerikassa, Australiassa, Euroopassa ja Uudessa-Seelannissa. On olemassa paljon erilaisia scoottaustapahtumia, esimerkiksi Nitro Circus ja ISA world championships.Tunnettuja scoottajia ovat Logan Fuller, Matt Mckeen, Zack Martin, Issac Miller sekä eräs tunnettu suomalainen ammattiscoottaaja on Helmeri Pirinen.


title: Mustaharakka

text: Mustaharakka ("Platysmurus leucopterus") on varisten heimoon kuuluva varpuslintu. Se on sukunsa ainoa laji.


title: Mustaharakka

text: Mustaharakkaa tavataan Kaakkois-Aasiassa Myanmarin Tanintharyin alueelta, Malakan niemimaalta sekä Thaimaasta että Malesiasta, harvinaisena Singaporesta sekä Indonesiasta Sumatran, Bangkan ja Jaavan saarilta. Sen populaatiota ei ole arvioitu, mutta sitä on kuvattu harvinaiseksi. Laji on riippuvainen metsistä ja vaikka sen elinalueella metsien katoaminen on ollut nopeaa, laji luokitellaan elinvoimaiseksi, koska sen levinneisyysalue on suuri eikä sen populaation väheneminen ole todennäköisesti ollut kovinkaan nopeata.


title: Mustaharakka

text: Mustaharakka elää tiheissä alankometsissä alle 800 metrin korkeudessa.


title: Tuija Rantalainen

text: Tuija Johanna Rantalainen (s. 1971) on suomalainen pianisti, laulaja ja lauluntekijä. Hän on kotoisin Ruokolahdelta. Ensimmäisen soololevynsä Tarinan tyttö hän julkaisi vuonna 2008.


title: Tuija Rantalainen

text: Rantalainen työskentelee pianistina ja laulajana monissa eri kokoonpanoissa ja sooloartistina. Hän on säveltänyt paljon teatterimusiikkia ja toimii lauluntekijävalmentajana yhdessä Heikki Salon kanssa. Rantalainen on valmistunut pianonsoitonopettajaksi Keski-Suomen konservatoriosta. Hänet on valittu myös Musiikkiteatteri Kapsäkin taiteilijajäseneksi.


title: Raaseporin kreivikunta

text: Raaseporin kreivikunta oli Ebba Leijonhufvudille ja hänen jälkeläisilleen vuonna 1569 annettu läänitys. Läänitystä laajennetiin 1571 ja 1649. Siihen kuuluivat Raaseporin linna, Tammisaaren kaupunki ja kreivin residenssi Tammisaaren kartano, Karjaan ja Inkoon pitäjät ja osia muista pitäjistä. Läänitys peruutettiin reduktiossa 1680.


title: Kelja (Pyhäjärvi Vpl)

text: Kelja oli pienehkö kylä Vpl Pyhäjärvellä, Karjalankannaksella. Kylä sijaitsi Pyhäjärven Keljanlahden tuntumassa. Samassa ryppäässä Keljan kylän kanssa sijaitsi myös naapurikylä Rotjalahti. Lahnavalkaman kylä sijaitsi noin kilometrin päässä Keljan länsipuolella ja Salitsanrannan kylä rivimäisessä muodostelmassa Keljan kaakkoispuolella. Pattoisten kylä sijaitsi Keljan luoteispuolella, noin 1-2 kilometrin päässä. Salitsanrannan koulupiirin kansakoulu sijaitsi Keljan puolella, lähellä Keljanlahden rantaa. Kylän halki kulki Pyhäkylästä Riiskaan johtava maantie. Kylään liikennöi vuosina 1922-1924 myös höyrylaiva.


title: Kelja (Pyhäjärvi Vpl)

text: Keljanlahti sijoittui Pyhäjärven "hevosenkengän" ylemmän sakaran päähän. Lahti tunnettiin hiekkaisesta rannastaan ja läheisistä nuotta-apajistaan, joita olivat Javanaisenniemen apajat, Ahveapajat, Selkäharjun apajat, Ranta-apaja sekä kalaisa Lonnan apaja, josta Salitsanrannan nuottakunnan mainitaan saaneen yhdellä vedolla 2.000 kg lahnoja.


title: Kelja (Pyhäjärvi Vpl)

text: Keljan kylän pääelinkeino oli maatalous. Kylässä oli v. 1925 9 maatilaa, ja vuoden 1929 maanmittauksen mukaan kylässä oli yhteensä 124,18 hehtaaria peltoa, 7,62 ha niittyä ja 573,49 ha metsämaata. Vuonna 1943 viljelyksessä oli veroilmoitusten mukaan 171,68 ha peltoa, joten lisäystä pellonraivauksen tuloksena vuoden 1929 viljelyksiin oli tullut 47,5 hehtaaria. Kirkonkirjojen mukaan asukkaita kylässä oli v. 1939 yhteensä 83 henkeä.


title: Kelja (Pyhäjärvi Vpl)

text: Kylässä toimi Jussi ja Mari Barckin pitämä pieni kauppa, joka tosin lopetti toimintansa jo ennen talvisotaa. Keljassa toimi myös Vpl. Pyhäjärven orpokotiyhdistyksen ylläpitämä lastenkoti vuosina 1926-1934.


title: Raasepori (täsmennyssivu)

text: Raasepori viittaa seuraaviin nykyisiin ja historiallisiin paikkoihin:


title: Rabbe

text: Rabbe tarkoittaa seuraavia:


title: Jurayn kieli

text: Juray on mundakieli, jota puhutaan Intian Orissan osavaltiossa. Se on hyvin läheistä sukua soran kielelle ja itse asiassa jurayta voi pitää eräänä soran kielen etnisesti erilaisena murteena.


title: Caaguazú (departementti)

text: Caaguazú on Paraguayn departementti. Sen pinta-ala on 11 474 neliökilometriä. Vuonna 2010 asukkaita oli 480 800. Departementin pääkaupunki on Coronel Oviedo.


title: Caaguazú (departementti)

text: Departementti on saanut nimensä sen alueen laajoista vanhoista metsistä. Se kuuluu Paraguayn vauraimpiin alueisiin. Siellä tuotetaan puuvillaa, sokeriruokoa, vehnää ja soijapapuja.


title: Frans Johan Rabbe

text: Frans Johan Rabbe (25. kesäkuuta 1801 Eura – 23. huhtikuuta 1879 Helsinki) oli suomalainen lääkäri ja historioitsija.


title: Frans Johan Rabbe

text: Rabben vanhemmat olivat katselmuskirjuri, sotakamreeri Fredrik Rabbe (1780–1809) ja Hedvig Sofia Holmberg. Hän kävi Turun katedraalikoulua ja pääsi ylioppilaaksi 1820. Rabbe valmistui filosofian kandidaatiksi 1825, filosofian maisteriksi 1827, lääketieteen kandidaatiksi 1829, lääketieteen lisensiaatiksi 1831 ja lääketieteen tohtoriksi 1832. Hän oli Satakuntalaisen osakunnan kuraattorina 1829–1833 (tai 1828–1832) ja hänestä tuli riemumaisteri 1877.


title: Frans Johan Rabbe

text: Rabbe toimi aluksi Helsingin yliopiston kirjaston ylimääräisenä amanuenssina ja sitten lääkintöylihallituksen kanslistina vuodesta 1829 ja Oulun piirin piirilääkärinä vuodesta 1833. Hän oli lääkintöylihallituksen kamreerina 1834–1868 ja toimi samalla ajoittain lääkintöylihallituksen sihteerinä sekä muun muassa Ullanlinnan kylpylaitoksen intendenttinä. Rabbesta tuli asessori 1840, hovineuvos 1868 ja kamarineuvos 1872.


title: Frans Johan Rabbe

text: Rabbe oli perustamassa useita seuroja, kuten Societas pro Fauna et Flora Fennica, Suomalaisen Kirjallisuuden Seura, Suomen Lääkäriseura ja Suomen Historiallinen Seura, ja toimi niiden puheenjohtajana. Hän keräsi erilaista historiallista tietoa.


title: Frans Johan Rabbe

text: Frans Johan Rabbe oli naimisissa vuodesta 1836 Henrietta Gustava Aurora Reuterskiöldin (k. 1880) kanssa.


title: Vesipallon SM-sarja 2012

text: Vesipallon SM-sarja 2011–2012 pelattiin kuuden joukkueen nelinkertaisena sarjana. Neljä parasta selviytyivät välieriin.


title: Vesipallon SM-sarja 2012

text:
Välierät
Pronssiottelu
Loppuottelut


title: Jaakko Launikari

text: Jaakko Launikari (30. toukokuuta 1940 Kuusankoski − 27. helmikuuta 2013 Sigtuna) oli suomalainen evankelis-luterilainen kirkonmies joka teki mittavan työuran kirkon ulkosuomalaistyössä.


title: Jaakko Launikari

text: Launikari valmistui teologian kandidaatiksi Helsingin yliopistosta vuonna 1964 ja vihittiin papiksi samana vuoden kesällä. Aluksi Launikari toimi seurakuntatyössä ruotsinsuomalaisten keskuudessa.


title: Jaakko Launikari

text: Suomeen Launikari palasi vuonna 1974 Kirkon ulkoasiainkeskuksen diasporatyön sihteerin virkaan. Tässä virassa hän tuli tunnetuksi avustaan kommunistivallan puristuksessa olleille Viron ja Venäjän luterilaisille kirkoille. Launikarin aktiivinen toiminta johti suomettumisen aikakaudella lopulta siihen, että Suomen evankelis-luterilainen kirkko purki hänen virkasuhteensa laittomasti vuonna 1987. Asiaa käsiteltiin myös Euroopan ihmisoikeustuomioistuimessa.


title: Jaakko Launikari

text: Vaikka KHO purki Launinkarin virasta erottamisen, erotti kirkkohallitus Laurinkarin uudestaan virasta edellisen erottamisen tultua kumottua oikeusasteissa.


title: Jaakko Launikari

text: Launikarin toi esiin kuinka Euroopan kirkkojen konferenssi oli pettynyt Suomen Ev.Lut kirkon haluttomuuteen ottaa puheeksi Neuvostoliiton toisinajattelijoiden kohtelun ja uskovaisten vainon.


title: Jaakko Launikari

text: Launikari arvosteli Suomen evankelisluterilaista kirkkoa tekojen puutteesta Neuvostoliiton ihmisoikeuskysymyksissä ja ihmisoikeuskysymyksissä aktiivisten kirkon työntekijöiden aseman vaikeuttamisesta.


title: Jaakko Launikari

text: Muutettuaan Tuusulaan Launikari aktivoitui kunnallispolitiikassa ja yhtenä kuntansa "ääniharavista" toimi mm. Tuusulan sosiaalilautakunnan puheenjohtajana.


title: Jaakko Launikari

text: Vuonna 2003 Launikari palasi siirtolaispapiksi Hammarbyn seurakuntaan Väsbyhyn Tukholman pohjoispuolelle. Sinne hän jäi myös viettämään eläkeläispäiviään.


title: Jaakko Launikari

text: Laurinkari on suomentanut ja täydentänyt Sam Dahlgrenin kirjan


title: Boquerón (departementti)

text: Boquerón on Paraguayn departementti. Sen pinta-ala on 91 669 neliökilometriä. Vuonna 2010 asukkaita oli 57 800. Departementin pääkaupunki on Filadelfia.


title: Boquerón (departementti)

text: Harvaanasutussa departementissa tuotetaan paljon maitotuotteita. Siellä asuu myös paljon mennoniittoja.


title: Hormia

text: Hormia on suomenkielinen sukunimi. Hormia-nimisiä henkilöitä:


Vuoden 1991 Kroatian serbivastaiset mellakat olivat Zadarin, Šibenikin ja Splitin kaupungeissa tapahtuneita serbeihin kohdistuneita väkivaltaisia mellakoita, jotka liittyivät serbien ja kroaattien väliseen kamppailuun hajoavassa Jugoslaviassa. Tapahtumat olivat kosto siitä, kun serbit murhasivat kroaatteja. Kroaatit särkivät serbien omaisuutta Zadarissa ja Šibenikissä, sekä protestoivat laivastotukikohdan lähellä Splitissä.


title: Vuoden 1991 Kroatian serbivastaiset mellakat

text: Kroatian vuoden 1990 vaalit nostivat valtaan nationalisti Franjo Tuđmanin, joka alkoi ajaa kansallismielistä politiikkaa. Toisaalta Slobodan Milosevicin johtama Serbia pyrki saamaan Kroatian serbialueilla kapinan. Serbiasta tulleet ääriserbit aiheuttivatkin elokuussa 1990 tukkivallankumouksen, ja valtasivat itselleen alueita. Näin syntyi kasvava jännite kapinallisten serbien ja kroaattien välillä. Serbit hyökkäsivät muun muassa kroaattipoliisien kimppuun ja räjäyttelivät pommeja varsinkin Kninissä. 2. toukokuuta 1991 Serbiasta tulleet kovan linjan serbiaktivistit tappoivat 12 kroaattipoliisia Itä-Slavoniassa Borovo Selossa. Tämä herätti kroaateissa pelkoa ja vihaa serbejä kohtaan.


text: 3. toukokuuta serbit tappoivat Polačan poliisipäällikkö Franko Lisican Benkovacin lähellä. Lisican murha suututti hänen kotiseutunsa kroaatteja Bibinjen lähellä, jossa kroaatit polttivat joidenkin paikallisten serbien taloja. Tämän jälkeen joukko Bibinjen nuoria meni Zadariin protestoimaan serbejä vastaan, ja protesti muuttui pian mellakaksi ja yli 100 serbien tai Jugoslavian omistamaa kauppaliikettä tai yritystä joutui ilkivallan kohteeksi. Serbejä oli Zadarissa noihin aikoihin noin 15%.


text: Koska mellakoijat rikkoivat monien rakennusten ikkunat, tapahtumaa kutsuttiin myöhemmin Zadarin kristalliyöksi () tai "Dalmatian kristalliyöksi". Myös Šibenikissä järjestetty serbivastainen mielensoitus muuttui serbien omistamien yritysten ja ajoneuvojen särkemiseksi ja tuhoamiseksi. Ainakin 168 serbikohdetta hajotettiin ja ryöstettiin.


text: Väkivaltainen riehunta jatkui tuntikausia, ilman että poliisi puuttui tapahtumiin. 6. toukokuuta 1991 mellakoijat tappoivat yhden Jugoslavian armeijan sotilaan ja haavoittivat toista. Serbitiedotusvälineet syyttivät joitain Kroatian hallituspuolue HDZ:n korkeita jäseniä mellakan järjestämisestä. Serbit sanoivat tätä pogromia esimerkiksi serbivastaistesta mielialasta Kroatiassa, jossa oli yli puolen miljoonan asukkaan serbivähemmistö. Kun tähän vielä lisätään, että serbit vertasivat mielellään Tuđmanin hallitusta kymmeniä tuhansia serbejä toisessa maailmansodassa tappaneeseen ustaša-hallintoon, antoivat Dalmatien mallakat osaltaan sytykettä tulevalle Kroatian sodalle.


text: Tapauksen takia serbejä pakeni Zadarin alueelta. Serbejä pakeni myös muualta kroaattien harjoittaman uhkailun ja muun painostuksen takia.


title: Caazapá (departementti)

text: Caazapá on Paraguayn departementti. Sen pinta-ala on 9 496 neliökilometriä. Vuonna 2010 asukkaita oli 151 300. Departementin pääkaupunki on myös nimeltään Caazapá.


title: Caazapá (departementti)

text: Paikallisten uskomusten mukaan pääkaupungissa kummittelee.


title: Canindeyú

text: Canindeyú on Paraguayn departementti. Sen pinta-ala on 14 667 neliökilometriä. Vuonna 2010 asukkaita oli 183 700. Departementin pääkaupunki on Salto del Guairá.


title: Canindeyú

text: Departementti on saanut paljon vaikutteita rajanaapuri Brasiliasta. Siellä tuotetaan yerba mateta.


Uusrahvaanomainen spekulatiivinen fiktio eli URS on suomalainen kirjoittajaryhmittymä ja samalla sen edustaman kirjallisen suuntauksen nimi. Liikkeen nimi ja perusajatus hahmoteltiin Finnconissa vuonna 2009. Nimi on viittaus M. A. Nummisen Uusrahvaanomaiseen jatsiorkesteriin. Liikkeen perustaja on Tuomas Saloranta.


title: Uusrahvaanomainen spekulatiivinen fiktio

text: URS ottaa liikkeenä vaikutteita muun muassa sellaisilta kirjailijoilta kuin H. P. Lovecraft, Robert E. Howard, Edgar Rice Burroughs, Douglas Adams, Terry Pratchett ja Stephen King. Kirjallisten töiden pääasiallinen tarkoitus on viihdyttää sen sijaan, että ne pyrkisivät hyödyntämään korkeakirjallisuuden keinoja tai teemoja.


text: Vuonna 2011 liikkeestä kiinnostuneet kirjoittajat julkaisivat ensimmäisen URS-nimikkeen alla julkaistavan novelliantologian nimeltä "Musta antologia" (verkkojulkaisu). Sitä seurasi samana vuonna "Valkoinen antologia" (painettu), "Pimeyden reunalla ja muita uusrahvaanomaisia tarinoita" (painettu) ja "Harmaa antologia" (verkkojulkaisu). Vain verkkojulkaisuna ilmestyneistä antologioista otettiin 2012 pieni paperipainos.


text: URS on julkaissut myös verkossa ilmestyvää lehteä "Kultakuoriainen", jonka nimi kahden ensimmäisen numeron ajan oli "Uusrahvaanomaisia tarinoita".


text: Vuonna 2012 URS järjesti kirjoituskilpailun uusrahvaanomaisille spefi-novelleille. Kisaan lähetettiin 68 tekstiä. Kisan kymmenen parasta novellia julkaistiin "Kultakuoriaisessa #6".


text: Keskeisiä URS-kirjoittajia ovat muun muassa Samuli Antila, Markus Harju, Jussi Katajala, Markus Koskimies, Mixu Lauronen, Lucilla Lin, Tuomas Saloranta, Tarja Sipiläinen ja Shimo Suntila.


title: Claudio Suárez

text: Claudio Suárez Sánchez (s. 17. joulukuuta 1968 Texcoco, Meksiko) on meksikolainen peliuransa päättänyt jalkapalloilija. Suárez pelasi keskuspuolustajana edustaen seuratasolla meksikolaisia UNAM:ia, Guadalajaraa ja UANL:ää sekä yhdysvaltalaista Chivas USA:ta.


title: Claudio Suárez

text: Suárez pelasi 177 maaottelua ja teki niissä kuusi maalia. Hän on ottelumäärällään maailman kaikkien aikojen kolmanneksi eniten A-maaotteluita pelannut jalkapalloilija egyptiläisen Ahmed Hassanin (184) ja saudiarabialaisen Muhammad al-Da’ayya’n (178) jälkeen.


title: Hans Surén

text: Hans Surén (10. kesäkuuta 1885, Berliini, Saksa – 17. toukokuuta 1972, Berliini) oli saksalainen upseeri, pedagogi ja kirjailija, joka tunnettiin eräänä tärkeimmistä saksalaisen naturismin pioneereista.